போலீஸ் அதிகாரிக்கு துப்பாக்கிச் சூடு.

பாசிர் பூத்தே, பாசிர் பூத்தே மாவட்ட காவல் நிலையத்தில் இன்ஸ்பெக்டர் பதவி வகிக்கும் போலீஸ் அதிகாரி ஒருவர் துப்பாக்கிச் சூட்டு காயத்துடன் இறந்து கிடந்த சம் பவம் பெரும் பரபரப்பை ஏற்படுத்தியுள்ளது. குற்றவியல் விசாரணை பிரிவில் பணியாற்றி வந்த அகமட் அல்-ஷமிர் ஷாரிப் பெலிடின் (வயது 29) இச் சம்பவத்தில் பலியானார். நேற்று காலை காவல் நிலையத்தில் நடந்த கூட்டத்திற்கு அவர் வராத காரணத்தினால், அங்கிருந்த போலீஸ் அதிகாரிகள் அவரைத் தேடியுள்ளனர். அவரின் இருக்கையில் அமர்ந்திருந்த வாக்கில் அவர் காணப்பட்டுள்ளார். முன் புறமாக சென்று பார்க்கையில் அவரின் தலையில் துப்பாக்கி தோட்டா பாய்ந்த காயமும் ரத்தக் கசிவும் ஏற்பட்டிருந்ததாக கிளாந்தான் மாநிலத்தின் இடைக்கால போலீஸ் படைத் தலைவர் டின் அகமட் தெரிவித்தார். காலை 9.40 மணியளவில் சம்பவம் நிகழ்ந்த இடத்திற்கு வந்த மருத்துவ அதிகாரிகள் போலீஸ் அதிகாரி இறந்தது விட்டதை உறுதிப் படுத்தினர். இறந்தவரின் சடலம் பிரேதப் பரிசோதனைக்காக அருகிலுள்ள மருத்துவமனைக்கு கொண்டு செல்லப்பட்டுள்ளது. சம்பந்தப்பட்ட அதிகாரி சிலாங்கூரைச் சேர்ந்தவர் ஆவார். அவர் கடந்த ஆண்டு மே மாதம் 8ஆம் தேதி பாசீர் பூத்தே காவல் நிலையத்தில் குற்றவியல் விசாரணை பிரிவில் பணியை தொடங் கியதாக டின் அகமட் தெரிவித்தார்.


உரிமைகளுக்காகப் போராடியவர்  உரிமைகளைப் பெற்றுத்தந்தாரா? செனட்டர் மோகன் கேள்வி

ஹிண்ட்ராப் போராட்டவாதியாக தன்னைப் பிரகடனப்படுத்திக் கொண்டு இன்று அரசாங்கத்தில் உயரிய பதவியைத் தக்க வைத்துக்கொண்டுள்ள பொன்.வேதமூர்த்தி, மலேசிய இந்தியர்கள் குறை சொல்லியே பழக்கப்பட்டவர்கள் என்று ஒட்டுமொத்த சமுதாயத்தையும்

இழிவு படுத்தும் வகையில் ஊடகத்தில் பேசியிருப்பது இந்த சமுதாயத்தை தேரோட்டத்திற்கு இட்டுச்செல்லும் ஒரு செயல் என செனட்டர் டத்தோ த.மோகன்

வர்ணித்துள்ளார்.

மக்களவையில்

கேள்வி

நேரத்தின்

போது தான் எழுப்ப

வந்த கேள்வியை

முழுமையாகக் கேட்காமல்

உணர்ச்சிவசப்பட்ட

வேதமூர்த்திக்கு இந்திய

சமூகத்தை வழி நடத்தும் ஆற்றல்

அறவே இல்லை என்பதை யார் வேண்டுமானாலும்

அளவிட

முடியும் என்பதை மோகன் வலியுறுத்திக் கூறினார்.

அவரை நம்பி ஹிண்ட்ராப்

போராட்டத்தில்

கலந்து கொண்ட ஆயிரக்கணக்கான

இந்தியர்களின்

உரிமைகளை

இந்த ஈராண்டுகளில் அவர் பெற்றுக்கொடுத்துள்ளாரா என்று ம.இ.கா. தேசிய உதவித்தலைவருமான அவர் வினவினார்.

ஹிண்ட்ராப் பேரணிக்கு

அஸ்திவாரமே பிரிட்டன்

அரசாங்கத்தின் மீது வேதமூர்த்தி தொடுத்த வழக்குதான் என்பதை அவரும் நிச்சயமாக மறுக்க மாட்டார்.

மலாயா

சுதந்திர பிரகடனத்தின் போது இந்தியர்களின் அடிப்படை

உரிமைகளுக்கான வாய்ப்புகளை பிரிட்டிஷ் அரசாங்கம்

அதில் இணைக்கவில்லை என்பது வேதமூர்த்தியின் வாதம்.

ஒவ்வொரு மலேசிய இந்தியருக்கும் வெ.4 மில்லியனை

இழப்பீட்டுத் தொகையாக பிரிட்டிஷ் அரசாங்கம் வழங்க வேண்டும் என

முழங்கியவர் தற்போது அரசாங்கத்தில்

அமைச்சர் பொறுப்பை

ஏற்றிருக்கும்

நிலையில் ஏன்

இன்னும் அந்த உரிமைகளைப் பெற்றுக்கொடுக்க முடியவில்லை?

இந்த கேள்விகளுக்குப் பதில் தராமல், பிரச்சினையை

திசை திருப்பியுள்ள

அவரின்

அரசியல்

சாணக்கியத்தை மலேசிய

இந்தியர்கள் உணர்ந்து

கொள்வார்கள் என்பதைத் தெளிவுபடுத்தினார் செனட்டர் மோகன்.


வேள்பாரி பதவி விலகினார். ராமலிங்கம் நிர்வாகச் செயலாளர் ஆனார்.

கோலாலம்பூர்,

ம.இ.கா. தலைமைச் செயலாளரான டத்தோஸ்ரீ எஸ்.வேள்பாரி, சொந்தத் தொழிலில் கவனம் செலுத்தும் பொருட்டு அப்பதவியை ராஜினாமா செய்துள்ள வேளையில், அப்பொறுப்பில் டத்தோ எஸ். அசோஜனும் கட்சியின் நிர்வாகச் செயலாளராக மத்திய செயலவை உறுப்பினர் ஏ.கே.ராமலிங்கமும் நியமனம் செய்யப்பட்டுள்ளனர்.இம்மாற்றம் நேற்று முதல் நடப்புக்கு வருகிறது. ம.இ.கா.வின் முன்னாள் தேசியத் தலைவரான துன் எஸ்.சாமிவேலுவின் மகன் வேள்பாரி கடந்த ஆண்டு நவம்பர் 14-ஆம் தேதி கட்சியின் தலைமைச் செயலாளராக நியமனம் செய்யப்பட்டார்.

Read More: Malaysia Nanban Tamil Daily on 28.5.2019


டாக்காவில் இரு பயங்கரவாதிகள் வெடிகுண்டை வெடிக்கச் செய்து தற்கொலை

டாக்கா,

வங்காளதேசத்தில் பயங்கரவாத தடுப்புப் பிரிவு போலீஸ் சோதனை மேற்கொண்டபோது இரு பயங்கரவாதிகள் வெடிகுண்டை வெடிக்கச் செய்து தற்கொலை செய்து கொண்டனர்.

டாக்காவிற்கு வெளியே முகமத்பூர் பகுதியில் பயங்கரவாதிகள் பதுங்கல் தொடர்பாக தகவல் கிடைத்ததும், அந்நாட்டு பயங்கரவாத தடுப்புப் பிரிவு படை அங்கு சோதனை மேற்கொண்டது. அப்போது வீடு ஒன்றை சுற்றி வளைத்தது. பயங்கரவாதிகள் சுதாரித்துக்கொண்டு தாக்குதலை நடத்தியுள்ளனர். பாது காப்பு படையினரும் பதிலடி கொடுத்துள்ளனர். அப்பகுதியில் இருந்த மக்கள் வெளியேற்றப்பட்டனர். இருதரப்புக்கிடையேயான சண்டையை பயங்கர வாதிகளால் சமாளிக்க முடியவில்லை.

இறுதியில் பயங்கரவாதிகள் தாங்கள் வைத்திருந்த வெடிகுண்டை வெடிக்கச் செய்துள்ளனர். இதில் அவர்கள் உடல் சிதறி பலியாகினர் என சிறப்பு படைப்பிரிவு அதிகாரி பெனாஸிர் அகமது கூறியுள்ளார்.


தமிழகத்தில் ஆட்சி கலைப்பு!

மிகவும் பரபரப்பை அடைந்திருந்த ஆர்கே நகர் இடைத்தேர்தலை தேர்தல் ஆணையம் ரத்து செய்தது.தமிழகம் முழுவதும் பரபரப்பை ஏற்படுத்தியது இந்த தேர்தல் ரத்து. விஜயபாஸ்கர் வீடு, சரத்குமார் வீடு என ஆளும்கட்சிக்கு நெருக்கமானவர்களின் வீடு அலுவலகங்கள் என வருமான வரித்துறையினர் 35-க்கும் மேற் பட்ட இடங்களில் அதிரடி சோதனை நடத்தினர். இந்த சோதனையில் பல முக்கிய ஆவணங்கள் கைப்பற்றப்பட்டன. தமிழக முதல்வர் உள்ளிட்ட பல அமைச்சர்களுக்கு எதிரான ஆவணங்களும் இதில் கைப்பற்றப்பட்டன. இதனையடுத்து இன்று வருமான வரித்துறை அதிகாரிகள் அமைச்சர் விஜய பாஸ்கரிடம் 4 மணி நேரம் விசாரணை நடத்தினர். நடிகர் சரத்குமாரிடம் நள்ளிரவு வரை விசாரணை தொடர்ந்தது. இந்த விசாரணைகளில் பணப்பட்டுவாடா உள்ளிட்ட பல குற்றச்சாட்டுகளை ஒப்புக்கொண்டதாகவும், இதனால் முதலமைச்சர் உள்ளிட்ட பல்வேறு அமைச்சர்களும் இதில் சிக்கும் அபாயம் ஏற்பட்டுள்ளதாகவும் கூறப்படுகிறது. மேலும் விஜயபாஸ்கர் எந்த நேரத்திலும் கைது செய்யப்படலாம் என்ற சூழல் நிலவுகிறது. இதனையடுத்து இப்போது தமிழகத்தில் பெரும் பதற்றமான சூழல் நிலவுகிறது. தமிழக ஆட்சி கலையும் வாய்ப்பும் இருப்பதாக அர சியல் ஆர்வலர்கள் தெரிவிக்கின்றனர். தமிழக ஆட்சியை கலைக்க மத்திய அரசு ஏற்கெனவே முடிவெடுத்துவிட்டதாகவும், ஆளும் கட்சியில் 10 முதல் 16 அமைச்சர்கள் கைது செய்யப்படலாம் எனவும் செய்திகள் உலவுகின்றன.


வங்காளதேச விமான கடத்தல் முயற்சியின் பின்னணி என்ன?

டாக்கா,

வங்காளதேச விமான கடத்தல் முயற்சியின் பின்னணி குறித்து தற்போது பரபரப்பான தகவல் வெளியாகியுள்ளது. வங்காளதேசத்தின் தலைநகர் டாக்கா வில் இருந்து துபாய்க்கு 148 பயணிகளுடன் ஞாயிற்றுக்கிழமை விமானம் புறப்பட்டு சென்றது. விமானத்தில் இருந்த பயணி ஒருவர், கையில் துப்பாக்கி யுடன் விமானிகள் அறைக்குள் சென்று தான் விமானத்தை கடத்துவதாக கூறினார்.

அதனைத் தொடர்ந்து சிட்டிகிராம் விமான நிலையத்தில் விமானம் அவசரமாக தரையிறக்கப்பட்டது. அப்போது அந்த பயணி தனது உடலில் வெடி குண்டுகளை கட்டிக்கொண்டு வந்திருப்பதாகவும், பிரதமர் ஷேக் ஹசீனா தன்னுடன் பேச்சுவார்த்தை நடத்தாவிட்டால் விமானத்தை தகர்த்துவிடுவேன் என்றும் மிரட்டினார். அதனை தொடர்ந்து விமானத்துக்குள் அதிரடியாக நுழைந்த கமாண்டோக்கள் அவரை சுட்டுக் கொன்றனர்.

இந்த நிலையில் டாக்காவைச் சேர்ந்த முகமது அமீது (வயது 25) என்ற அந்த பயணி, தன் மனைவி உடனான பிரச்சினைகளை தீர்க்க பிரதமர் ஷேக் ஹசீ னாவுடன் பேச்சுவார்த்தை நடத்த வேண்டும் என்பதற்காக விமானத்தை கடத்த முயன்றது விசாரணையில் தெரிய வந்துள்ளது. மேலும் அவர் வைத்தி ருந்தது பொம்மை துப்பாக்கி என்பதும், வெடிகுண்டுகள் எதுவும் வைத்திருக்கவில்லை என்பதும் தெரிய வந்தது.


மெதுபானங்களுக்கு வரி விதிப்பு. அரசாங்கம் பரிசீலிக்கிறது.

கோலாலம்பூர்,

ஆரோக்கியமான வாழ்க்கை முறையை ஊக்கு விக்கும் ஒரு நடவடிக்கை யாக  மெதுபானங்களுக்கு வரி விதிப்பது குறித்து அர சாங்கம் பரிசீலனை செய்து வருகிறது.நீரிழிவு நோய்க்கு முக்கியமான காரணமாக விளங்கும் சீனியின் பயனீட்டைக் குறைப்பதே இந்நடவடிக்கையின் நோக்கமாகும் என்று பிரதமர் துன் டாக்டர் மகாதீர் முகமட் நேற்று கூறினார்.

Read More: Malasyia Nanban Tamil Daily on 28.8.2018


விருது பெற்றார் தமிழ்ப்பள்ளி மாணவி ஜெயராணி

ஜொகூர் பாரு,

தமிழ்ப்பள்ளி மாணவர் கள் புது எல்லைகளில் சாதனை படைக்க முடியும் என்பதை நிரூபிக்கின்றார் ஜொகூர், உலுத்திராம், தாமான் புத்ரி வாங்சாவை சேர்ந்த 23-வயதுடைய  டி.ஜெயராணி.தேசிய ரீதியிலான சிறிய, நடுத்தர வர்த்தக விருது விழா கடந்த 22.04.2018-இல் நடைபெற்றது. இம்மாபெரும் விருதளிப்பு விழாவில் கௌரவிக்கப்பட்ட ஜெயராணி தமது தாயார் ஜெயந்திக்கு மனம் நிறைந்த நன்றியைத் தெரிவித்துக்கொண்டார்.

உலுத்திராம் தமிழ்ப்பள்ளி மாணவியான ஜெயராணி யு.பி.எஸ்.ஆர்.தேர்விலும் பிறகு எஸ்.பி.எம்.தேர்விலும் 7-ஏ பெற்றுள்ளார். கல்வியில் சிறந்து விளங்கும் இவர் எஸ்.பி.எம்.தேர்வுக்குப் பிறகு விளையாட்டு பயிற்சிகளில் மும்முரம் காட்டினார். தீவிர பயிற்சியில் ஈடுபட்டு 2010 / 2011  ஆம் ஆண்டு களில் தேசிய ஓட்டக்காரராக பரிணமித்தார். உலுத்திராம் வட்டாரத்தில் உடலை கட்டுக்கோப்பாக வைத்திருக்கும் நடன பயிற்சி மையத்தை முழு நேரமாக நடத்தி வரும் இவரிடம் 100-க்கும் மேற்பட்டவர்கள் பயிற்சி பெற்று வருகின்றனர்.

ஜெயராணியின் தாயார் திருமதி ஜெயந்தி 1990ஆம் ஆண்டில் 1,500 மீட்டர் ஓட்டத்தில் சுக்மா போட்டி களில் தங்க விருது பெற்ற முதல் இந்தி யப்பெண்மணி என்பது குறிப்பிடத்தக்கது. ஜொகூர் மாநிலத்தில் விளையாட்டுப்பயிற்சிகள் வழங்குவதற்கான அனைத் துலக சங்கத்தின் சான்றிதழ் பெற்றுள்ள ஒருவராகவும் ஜெயந்தி தற்போது தமது கிளப் ஓலாராகா சூப்பர் ஸ்டார் அமைப்பின் மூலம் சுக்மா தேசிய போட்டிகளுக்கு இந்திய மாணவர்களுக்கு பயிற்சி அளித்து வருகின்றார்.

தமிழ்ப்பள்ளியில் கல்வி பயின்ற திருமதி ஜெயந்தியும் அவரின் மகள் ஜெயராணியும்  தமிழ்ப்பள்ளி மாணவர் களுக்கு பெரும் ஊக்கத்தை கொடுத்து சேவையாற்றி வருகின்றனர்.


இரட்டைக் கொலை கைதிக்கு மரண தண்டனை

யாழ்ப்பாணம் நீர்வேலியில் இடம்பெற்ற இரட்டைக் கொலை தொடர்பில் குற்றவாளிக்கு யாழ் மேல் நீதிமன்ற நீதிபதி இளஞ்செழியன் இரட்டை மரண தண்டனை விதித்து தீர்ப்பளித்துள்ளார். கடந்த 2011 ஆம் ஆண்டு டிசம்பர் மாதம் 8 ஆம் திகதி தனது சகோதரியையும், மைத்துனனையும் அடித்து படுகொலை செய்ததுடன், மருமகன் மீது கொலை தாக்குதல் முயற்சி மேற்கொண்டமை தொடர்பில் குறித்த கொலையாளி கைது செய்யப்பட்டார். குறித்த கொலைச்சம்பவம் தொடர்பில் பெண்ணின் சகோதரரான குணா என்று அழைக்கப்படும் அருணாச்சலம் குகணேஸ்வரன் கைது செய்யப்பட்டு வழக்கு விசாரணைகள் இடம்பெற்று வந்த நிலையில் இந்த தீர்ப்பு வழங்கபட்டுள்ளது. குறித்த இரட்டைக்கொலை வழக்கு இன்று விசாரணைக்கு எடுத்துக்கொள்ளப்பட்டதை அடுத்து கொலையாளிக்கு மரண தண்டனை விதித்த நீதிபதி இளஞ்செழியன், மகன் மீது கொலை முயற்சி தாக்குலுக்கு 5 வருட கடூழிய சிறை தண்டனையும், 10 ஆயிரம் ரூபா அபராதமும் விதித்து தீர்ப்பளித்தார். அத்துடன், பாதிக்கப்பட்ட குடும்பத்திற்கு 1 இலட்சம் நட்டஈடு வழங்க வேண்டும் என்றும், அந்த பணத்தை வழங்கத் தவறின் மேலும் இரு வருட கடூழிய சிறைதண்டனையை அனுபவிக்க வேண்டும் என்றும் தமது தீர்ப்பில் இளஞ்செழியன் தெரிவித்திருந்தார். குறித்த சம்பவத்தில் மார்க்கண்டு உதயகுமார், வசந்திமால உதயகுமார் ஆகியோர் உயிரிழந்ததுடன், உதயகுமார் குகதீபன் மீது கடுமையான தாக்குதல் நடத்தப்பட்டிருந்தமை குறிப்பிடத்தக்கது.


ரஜினிகாந்தை கார்ப்பரேட் நிறுவனங்கள் இயக்குகின்றன: சரத்குமார் குற்றச்சாட்டு

ஜினிகாந்தை கார்ப்பரேட் நிறுவனங்கள் இயக்குகின்றன என சமத்துவ மக்கள் கட்சித் தலைவர் சரத்குமார் குற்றம்சாட்டியுள்ளார்.
இதுகுறித்து இன்று செய்தியாளர்களை சந்தித்த அவர்,
போராட்டம் நடத்தியவர்களை சமூக விரோதிகள் என்று நடிகர் ரஜினிகாந்த் கூறி இருப்பது கண்டனத்துக்குரியது. உணர்வுப் பூர்வமான போராட்டத்தை அவர் கொச்சைப்படுத்தியுள்ளார். போராட்டம் நடத்துபவர்கள் அனைவரும் சமூக விரோதிகள் என்றால் காவிரிக்காக போராடியவர்கள் சமூக விரோதிகளா? தொழில்கள் பாதிக்கும், வேலை வாய்பபுகள் பாதிக்கும் என்றெல்லாம் அவர் கூறி இருக்கிறார். இதில் இருந்து அவரை கார்ப்பரேட் நிறுவனங்கள் இயக்குகின்றன என்பது தெளிவாகிறது.
வேலை வாய்ப்பை அளிக்க வேண்டியது அரசின் கடமை. போராட்டம் என்பது மக்களின் உரிமை. அதனை தடுக்க முடியாது. சுதந்திர காலத்தில் இருந்தே மக்கள் போராடித்தான் பல உரிமைகளை பெற்றிருக்கிறார்கள். இவ்வாறு அவர் கூறினார்.


டுவிட்டர் தொடங்கிய மலாலா

லண்டன், பாகிஸ்தானில் குழந்தைகள் கல்விக்கு குரல் கொடுத்த மலாலா மீது தாலிபான் பயங்கரவாதிகளின் தாக்குதலுக்கு உள்ளாகி, கடும் போராட்டத்திற்குப் பின் உயிர் பிழைத்தார். இதனையடுத்து லண்டனில் தங்கி பள்ளி படிப்பை தொடர்ந்து வந்தார். அவ்வபோது குழந்தைகள் கல்வி மற்றும் பெண் சுதந்திரம் குறித்து பேசி வருகிறார். இந்த நிலையில் பள்ளி படிப்பை முடித்துள்ள மலாலா சொந்தமாக டுவிட்டர் கணக்கை துவங்கி உள்ளார். இவரது டுவிட்டர் கணக்கிற்கு மைக்ரோசாப்ட் நிறுவனர் பில் கேட்ஸ், கனடா பிரதமர் ஜஸ்டின் ட்ருடியூ உள்பட உலகம் முழுவதும் இதுவரை 4 லட்சத்துக்கும் அதிகமானோர் ஃபாலோவர்களாக உள்ளனர். டுவிட்டரில் மலாலா கூறியிருப்பதாவது: பள்ளி படிப்பை நான் முடித்து இருப்பது கசப்பு கலந்த இனிப்பு சம்பவமாக கருதுகிறேன். என்னுடைய எதிர் காலத்தில் ஆர்வமாக இருக்கிறேன். விரைவில் பெண்கள் கல்வியை உணர்த்தி உலக அளவில் பயணம் மேற்கொள்ள உள்ளேன். பெண் கல்விக்கான எனது உலகளாவிய போராட்டம் தொடரும் என பதிவிட்டுள்ளார். மலாலா 1997-ஆம் ஆண்டு பிறந்தார். 2014 ஆம் ஆண்டு அமைதிக்கான நோபல் பரிசு பெற்றுள்ளார். மிகவும் சிறு வயதில் இந்த பரிசினை பெற்றவர் இவர் என்பது குறிப்பிடத்தக்கது.


சாலை விபத்தில்  மாணவர்  பலி!

வேகக் கட்டுப்பாட்டை இழந்த மோட்டார் விபத்துக்குள்ளானதில் அதன் ஓட்டுநர் பலத்த காயங்களுக்கு ஆளாகியதுடன் ஸ்தலத்திலேயே உயிரிழந் தார். இச்சம்பவம் நேற்று பிற்பகல் 1.25 மணியளவில் எல்டிபி நெடுஞ்சாலையின் 28ஆவது கிலோ மீட்டரில் நிகழ்ந்துள்ளது.இந்த விபத்தில் சுபாங் ஜெயா இடை நிலைப்பள்ளி மாணவர் முகமட் ஷாரிசால் ஹடா ஷஹாருன் (வயது 15) பலியானார். கட்டுப்பாட்டை இழந்த மோட்டார் சைக்கிள் சாலையின் தடுப்புச் சுவரை மோதியதில் ஓட்டுநருக்கு தலையில் பலத்த காயம் ஏற்பட்டதாக சிலாங்கூர் மாநில போக்குவரத்து விசாரணை பிரிவின் தலைவர் கமாலுடின் முகமட் தெரிவித்தார்.இந்த சம்பவம் தொடர்பில் விசாரணை மேற்கொள்ளப்பட்டு வரு கிறது. பிரேதப் பரிசோதனைக்காக சடலம் செர்டாங் பொது மருத்துவமனைக்கு கொண்டு செல்லப்பட்டுள்ளதாக அவர் சொன்னார்.


மெர்குரி படக்குழுவினரை மகிழ்ச்சியில் ஆழ்த்திய ரஜினிகாந்த்

கார்த்திக் சுப்புராஜ் இயக்கத்தில் பிரபுதேவா நடிப்பில் வெளியாகி வரவேற்பை பெற்று வரும் `மெர்குரி' படத்தை பார்த்த நடிகர் ரஜினிகாந்த் படக்கு ழுவினரை நேரில் அழைத்து பாராட்டுக்களை தெரிவித்துள்ளார்.

கடந்த ஒரு மாதத்திற்கும் மேலாக படஅதிபர்கள் நடத்தி வந்த போராட்டம் முடிவுக்கு வந்ததையடுத்து, கார்த்திக் சுப்புராஜ் இயக்கத்தில் உருவாகி இருக்கும் மெர்குரி' படம் கடந்த வெள்ளிக்கிழமை அன்று தமிழகத்தில் வெளியானது. வசனங்களே இல்லாமல், சைலண்ட் த்ரில்லர் கதையில் உருவாகி இருக்கும் மெர்குரி' படத்தில் பிரபுதேவா, சனத் ரெட்டி, தீபக் பரமேஷ், ரம்யா நம்பீசன், மேயாத மான் இந்துஜா, அனிஷ் பத்மன் உள்ளிட்ட பலரும் நடித்துள்ளனர். சந்தோஷ் நாராயணனின் பின்னணி இசையிலேயே பயணித்த இந்த படம் ரசிகர்களுக்கு வித்தியாசமான அனுபவமாக இருந்ததுடன், நல்ல வரவேற்பையும் பெற்றுள்ளது.

இந்நிலையில், படத்தை பார்த்த நடிகர் ரஜனிகாந்த் படக்குழுவினரை நேரில் அழைத்து பாராட்டு தெரிவித்துள்ளார். படம் குறித்து ரஜினி கூறும் போது, பிரபு தேவா கலக்கிட்டாரு, கேமரா, இசை, ஸ்டன்ட் என எல்லாமே அருமை. மொத்தத்தில் சிறந்த படம் என்று பாராட்டியதாக படக்குழுவினர் தெரி வித்துள்ளனர். ரஜினியின் வாழ்த்தால் `மெர்குரி' படக்குழு மகிழ்ச்சியில் உள்ளது. ரஜினி அடுத்ததாக கார்த்திக் சுப்புராஜ் இயக்கத்தில் நடிக்க இருக்கிறார் என்பது குறிப்பிடத்தக்கது.


பள்ளிப் பருவத்திலே  விமர்சனம்

தங்கமுகையதீன்

இளமைக்கால பருவம் பள்ளிப் பருவம்தான். எதிர்காலம் எப்படி அமைய வேண்டும் என்பதை முடிவெடுக்கும் காலம் அது. அதை பெற்றோர்கள் நன்கு ஆராய்ந்து அதன்படி தங்களது பிள்ளைகளை வளர்க்க வேண்டும். பிள்ளைகளுக்கு அதிக செல்லம் கொடுத்து அவர்களின் வாழ்க்கைப் பாதையை அடைத்துவிடக்கூடாது. காதல் வசப்படும் வயதும் அந்தப் பள்ளிப் பருவத்தில்தான் வருகிறது. இந்தக் காலக்கட்டத்தில் எடுக்கும் முடிவுதான் அந்தப் பிள்ளைகளின் எதிர்காலத்தை நிர்ணியிக்கிறது. இந்த காலத்தை தவறவிட்டால் ஏற்படும் விளைவுகளுக்கு விதியின் பெயரைச் சொல்லி தப்பித்துவிட முடியாது. முயற்சி செய்தால் வெற்றி என்பது விதி. தவறு செய்தால் தோல்வி என்பதும் விதிதான். இதை மையக்கருத்தாக வைத்து எடுக்கப்பட்ட படம்தான் பள்ளிப்பருவத்திலே. இந்தப்படத்தில் வரும் கதை, ஒரு குடும்பத்தின் உண்மையான கதை. சினிமாத்தனம் இல்லாத வாழ்க்கை பாதையில் பயணித்திருக்கிறார் இயக்குநர் வாசுதேவ் பாஸ்கர்.

தஞ்சை மாவட்டத்திலுள்ள ஒரு கிராமத்தில் வசிக்கிறார் பொன்வண்ணன். அவருக்கு மகளாக வரும் வெண்பா தன்னுடன் படிக்கும் மாணவன் நந்தன்ராமை இளைமறைவுக் கனியாக காதலிக்கிறாள். இதை குறிப்பால் உணர்ந்த நந்தன்ராமும் வெண்பாவை வெளிப்படையாக காதலிக்கிறான். இருவரும் வெவ்வேறு ஜாதியைச் சேர்ந்தவர்கள். தன் மகள் வேறு ஜாதியைச் சேர்ந்த இளைஞனை காதலிப்பதை விரும்பாத பொன்வண்ணன், தனது உறவுக்காரப் பையனுக்கு வெண்பாவை திருமணம் செய்து வைக்கிறார். வெண்பா வேறு ஒருவனுக்கு மனைவி என்றாலும் அவளை மறக்க முடியாமல் தவிக்கிறான் நந்தன்ராம். நந்தன்ராமின் தந்தையாக வருகிறார் இயக்குநர் கே.எஸ்.ரவிக்குமார்.

நந்தன்ராமும் வெண்பாவும் படிக்கும் பள்ளிக்கூடத்தின் தலைமை ஆசிரியரும் கே.எஸ்.ரவிக்குமார்தான். அவர் பள்ளியில் படிக்கும் அனைத்துப் பிள்ளை களுக்கும் நல்ல ஆசிரியர் என்று பெயர் எடுத்த ரவிக்குமார், தனது சொந்த மகனுக்கு நல்ல தந்தையாகவும் இல்லை நல்ல ஆசிரியராகவும் இல்லை என்பதை உணர்ந்ததும் ரவிக்குமார் மாரடைப்பால் மரணமடைந்துவிடுகிறார். தான் கொண்ட காதலால்தான் தனது குடும்பம் சீரழிந்துவிட்டது என்ப தையும் சிந்திக்காமல், வெண்பாவின் வீட்டுக்கே சென்று என்னை காதலித்தாயா இல்லையா என்று கேட்கிறான். இதைக்கேட்ட வெண்பாவின் கணவன் என்ன செய்தான், வெண்பாவின் தந்தை பொன்வண்ணன் என்ன செய்தான். கணவன் ரவிக்குமாரை இழந்த ஊர்வசியின் நிலை என்ன என்பதுதான் மீதிக்கதை.

படத்தின் முதல்பாதியை பார்த்த ரசிகர்கள் இடைவேளையில் வெளியே போய்விடாமல் இருந்தால், பின்பாதி படம், அவர்களுக்கு ஒரு படிப்பினையாக அர்த்தம் உள்ளதாக இருக்கும்.


பெரும் பரபரப்பில் நம்பிக்கை வாக்கெடுப்பு...

பரபரப்பான அரசியல் சூழ்நிலையில் தமிழக முதல்வர் எடப்பாடி பழனிச்சாமிஇன்று நம்பிக்கை கோரும் தீர் மானத்தை சட்டசபையில்தாக்கல் செய்து பேசினார். சட்டசபை கதவுகள் தற்போது மூடப்பட்டு விட்டது. அ.தி.மு.க.வில் ஏற்பட்ட பிளவை தொடர்ந்து எடப்பாடி பழனிச்சாமி புதிய முதல்வராக பதவி ஏற்றார். அவருடன் 30 அமைச்சர்களும் பதவியேற்றுக் கொண்டனர். எடப்பாடி பழனிச்சாமி தனக்கு 124 எம்எல்ஏக்கள் ஆதரவு உள்ளது என்ற கடிதத்தை ஆளுநரிடம் காட்டியதன் பேரிலேயே அவரது தலைமையில் ஆட்சி அமைக்க ஆளுநர் அழைப்பு விடுத்தார். பதவியேற்ற நாளில் இருந்து 15 நாட்களுக்குள் சட்டசபையில் பெரும்பான்மையை நிரூபிக்க வேண்டும் என்றும் அவர் உத்தரவிட்டார். இதையடுத்து இன்று சட்டசபையில் பெரும் பான்மை பலத்தை நிரூபிப்பதாக அறிவித் துள்ளார் எடப்பாடி பழனிச்சாமி. இதற்காக இன்று காலை 11 மணிக்கு சிறப்பு சட்டசபை கூட்டம் கூடியது. இன்று சட்டசபை கூடியதும் முதல்வர் எடப்பாடி பழனிசாமி தனது அரசின் மீதான நம்பிக்கையை கோரி தீர்மானம் கொண்டு வந்து அதன் மீது பேசினார். இதையடுத்து சட்டசபை கதவுகள் மூடப்பட்டு விட்டன. உள்ளே கடும் அமளி நிலவும் நிலையில் கதவுகளை மூடியிருப்பது பரபரப்பைக் கூட்டியுள்ளது.


நன்கொடையாளர்கள் பணத்தை திரும்ப பெறலாம்.  சீபீல்டு ஆலயத்திற்காக நிதி திரட்டும் திட்டம் நிறுத்தம்.

பெட்டாலிங் ஜெயா,

சீபீல்டு ஸ்ரீ மகா மாரியம்மன் வீற்றிருக்கும் யூ.எஸ்.ஜே.25 நிலத்தை வாங்குவதற்காக நாட்டின் கோடீஸ்வரத் தொழிலதிபர் டான் ஸ்ரீ வின்சென்ட் டான் தொடங்கிய நிதித்திரட்டும் திட்டம் கைவிடப்பட்டுள்ளது. அந்த ஆலயம் நிர்மாணிக்கப்பட்டிருக்கும் நிலத்தின் உரிமையாளரான ஒன் சிட்டி மேம்பாட்டு நிறுவனத்திற்கும் ஆலயப் பொறுப்பாளர்களுக்கும் இடையே சட்டத்துறை தலைவர் டோமி தோமஸ் இவ்விவகாரத்தில் ஒரு தீர்வைக் கண்டிருப்பதைத் தொடர்ந்து இத்திட்டம் கைவிடப்படுகிறது.

Read More: Malaysia Nanban Tamil Daily on 20.12.2018


மஇகா தேசிய சேவை மையத்தில் இரத்த தான முகாம்

(ஆர்.குணா) பொதுமக்களிடையே விழிப்புணர்வை ஏற்படுத்தும் வகையில் இரத்ததானம், உடல் உறுப்பு தானம் முகாமை மஇகா தேசிய சேவை மையம் ஏற்பாடு செய்திருந்தது. தேசிய இரத்த வங்கி, தேசிய உடல் உறுப்பு தானம் மையம் ஆகியவை இந்த முகாமிற்கு முழு ஆதரவு நல்கின. முதன் முறையாக நடத்தப்பட்ட இந்த முகாமில் 100க்கும் மேற்பட்டோர் பங்கு கொள்வார்கள் என மஇகா தேசிய சேவை மையத்தின் தலைவர் டத்தோ எம்.முனியாண்டி தெரிவித்தார். இனிவரும் காலங்களில் நாடு தழுவிய ரீதியில் மேலும் பல இரத்ததானம், உடல் உறுப்பு தானம் முகாமை ஏற்பாடு செய்வதற்கான ஏற்பாடுகளை செய்யவிருப்பதாக அவர் சொன்னார். நேற்று காலை 11 மணி முதல் மாலை 4 மணி வரை மஇகா தலைமையகத்திலுள்ள நேத்தாஜி மண்டபத்தில் நடைபெற்ற இந்த முகாமில் மஇகா உறுப் பினர்களும் பொதுமக்களும் கலந்து கொண்டனர். மஇகாவின் தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் இந்த நிகழ்ச்சிக்கு சிறப்பு வருகை யளித்ததுடன் இந்த இரத்ததானம், உடல் உறுப்பு தானம் முகாமை அதிகாரப்பூர்வமாக தொடக்கி வைத்தார்.


மதமாற்று விவகாரம்: பலமுறை கோரிக்கை வத்தும் பதில் வராதது ஏன்?

கோலாலம்பூர்,

சமுதாய இளைஞர்களில் சிலரின் வாழ்க்கை திசை மாறிப் போவதற்கான மூலக் காரணங்களில், அவர்களின் பெற்றோர்களை உட்படுத்திய மதமாற்று விவ காரம் முக்கியமானதாக உள்ளது. ஆனால், இந்த விவகாரம் பெரிய அளவில் பேசப்படுவது தவிர்க்கப்பட்டு வருகிறது. இது குறித்து முந்தைய அர சாங்கத்தி டம் பல முறை கோரிக்கை வைத்தும் கூட இதுவரையில் இதற்கான தகுந்த தீர்வு கிடைத்தப்பாடில்லை.

Read More: Malaysia Nanban Tamil Daily on 19.11.2018


சுதாகரனின் விடுதலைக்காக கையெழுத்து போராட்டம்

அரசியல் கைதியான ஆனந்த சுதாகரனின் விடுதலையை வலியுறுத்தி அரச தலைவருக்கு கருணைமனு அனுப்புவதற்கான கையெழுத்து போராட்டம் வவுனியாவில் நேற்று நடைபெற்றது. வவுனியா தமிழ் இளைஞர் அமைப்பின் ஏற்பாட்டில் கொரவப்பொத்தானை வீதி இலுப்பையடி பகுதியிலேயே இந்த நிகழ்வு நடைபெற்றது.

பொது மக்கள் திரண்டு சுதாகரனின் விடுதலையை வலியுறுத்தி கையொப்பமிட்டனர். இதில் வவுனியா நகரசபைக்கு புதிதாக தெரிவு செய்யப்பட்ட உறுப்பி னர்களான சந்திரகுலசிங்கம், மற்றும் சுந்தரலிங்கம் காண்டீபன் ஆகியோரும் கலந்து கொண்டனர்.


நிரந்தர நிலம் கோரும் 52 இந்தியக் குடும்பங்களுக்கு நிரந்தரத் தீர்வு இல்லையா?

ஈப்போ பல ஆண்டு காலமாக பலகை வீடுகளில் வாழ்ந்து வரும் ஜாலான் கோலகங்சார், கம்போங் ஹாக்கைச் சேர்ந்த 52 இந்திய குடும்பங்கள், நிரந்தர நிலம் கோரி, கடந்த 11 ஆண்டுகளுக்கு முன்னெடுத்த தங்களின் போராட்டத்திற்கு இன்னமும் நிரந்தரத் தீர்வு காணப்படாதது, அவர்களை பெரும் ஏமாற்றத்தில் ஆழ்த்தி வருகிறது. ஜாலான் கோலகங்சார் பகுதியையொட்டி அமைந்துள்ள இப்புறம்போக்கு நிலத்தில் கடந்த 45 ஆண்டு காலமாக 52 இந்திய குடும்பங்கள் வசித்து வந்தன. 2006 ஆம் ஆண்டு இப்பகுதியில் குடியிருப்பவர்களுக்கு இதே இடத்தில் நிலம் கோரி விண்ணப் பம் செய்யப்பட்டது என்றாலும் மேற்கொள்ளப்பட்ட முயற் சிகள் அனைத்தும் தோல்வியில் முடிந்ததால் இக்கம்பத்து நிலப் பிரச்சினைக்கு தீர்வு காணப்படாமல் இழுபறி நிலை ஏற்பட்டது என்று நிலப் பிரச்சினை தீர்வு குழு பொறுப்பாளர் எஸ்.குணசீலன் கூறினார். நேற்று இக்குள்ள மாநில நில அலுவலகத்தில் பாதிக்கப்பட்ட வர்களுடன் நில இலாகா அதிகாரிகள் நோர்டினா, முகமட் ரமடான் ஆகியோர் தலைமை யில் இறுதி கட்டப் பேச்சுவார்த்தை நடத்தப்பட்டது. இந்நிலத்தை மேம்படுத்தி அடிப்படை வசதிகள் செய்து தருவதற்கு வரைபடங்கள் எல்லாம் நில மேம் பாட்டாளரிடம் வழங்கப்பட்ட நிலையில் இதற்கு கட்டணமாக வெ.17ஆயிரம் என்று நிர்ணயம் செய்யப்பட்டது. இதற்கு குடியிருப்பாளர்கள் மத்தியில் ஆட்சேபம் எழுந்தது என்றாலும் இக் கட்டணத்தை குறைப்பதற்கான நடவடிக்கை மேற்கொள்ளப்படும் என உறுதி அளிக்கப்பட்டது என்று கூறினார். ஒவ்வொரு பொதுத் தேர்தல் காலத்தில் இந்நிலப் பிரச்சினை தலைதூக்கும் பொதுத் தேர்தல் முடிந்ததும் நிலப் பிரச்சினையை யும் முடங்கிவிடும். இப் பொழுது 14ஆவது பொதுத் தேர்தல் வரக்கூடிய சூழ்நிலையில் மீண்டும் இந்நிலப் பிரச்சினை தலைதூக்க தொடங்கியுள்ளது. இந்த முறையாவது இதற்கு நிரந்தர தீர்வு கிட்டுமா? என்று இப்பகுதியில் 20 வருடமாக வசித்து வந்த சுப்ரமணியம் (வயது 63), பத்மநாபன் (வயது 47) கருத்துரைத்தனர். மழைக் காலங்களில் ஏற்படக்கூடிய வெள்ளம் வடிவதற்கு பல நாட்கள் ஆகும் நிலையில் பாம்பு, பூராண், விஷ ஊர்வனங்கள் மிரட்டலில் பிள்ளைகளை வைத்துக் கொண்டு பெரும் அவதிப்பட்டோம் என்று திருமதி பாலம்மா (வயது 52) திருமதி தமிழ்ச் செல்வி கூறினார். பல துயரங்களுக்கு மத்தியில் இனியும் இங்கு வசிக்க முடியாது என்று வாடகை வீட்டிற்கு குடியேறிவிட்டோம். பல வருடங்களாக வாடகை செலுத்தி சிரமத்தில் வாழ்கிறோம் என்று கூறினார்.2006 தொடங்கி இதுநாள் வரையில் எந்த ஒரு நிரந்தரத் தீர்வும் காணப்படாத சூழ்நிலையில் மீண்டும் ஒரு பேச்சு வார்த்தைக்கு அழைத்திருக்கிறார்கள். ஏற்கெனவே பேசியபடி நிலத்தை மேம்படுத்தி லாட்டுகள் கொடுப்பதற்கு வெ.13 ஆயிரம் நிர்ணயம் செய்திருந்தனர். இப்பொழுது புதிதாக நியமிக்கப்பட்ட நில மேம்பாட்டாளர் வெ.17 ஆயிரம் நிர்ணயம் செய்திருக்கிறார். ஏன் இந்த வேறுபாடு? நாங்கள் பெரும் சிரமத்தில் இருக்கின்றோம். அரசாங்கம் எங்களுக்கு உதவி செய்ய வேண்டுமே தவிர எங்களுக்கு சுமையை கொடுக்கக் கூடாது என்று திருமதி மல்லிகா (வயது 40) கூறினார்.இந்நிலப் பிரச்சினைக்கு நிரந்தரமான ஒரு தீர்வு காணப்பட வேண்டிய கட்டாயம் இப்பொழுது ஏற்பட்டுள்ளதால் நில நடவடிக் கைக் குழு விவேகமாக செயல்பட வேண்டும் என்று வேண்டுகோள் விடுத்தார். வெள்ளத்திலும், பாம்பு, கொசு கடியிலும் இனியும் இங்கு குடியிருக்க முடியாத ஒரு சூழ்நிலையில் இப்பகுதியி லிருந்து பலர் வெளியேறி யுள்ளதால் இந் நிலத்தை மேம் படுத்துவதில் அரசாங்கம் கவனம் செலுத்தும் என்று பெரிதும் எதிர்பார்க்கிறோம் என்று சய்தூன் மைடின், ஆர்.உமாதேவி கூறினார்.


தலைமுடியைப் பாதுகாக்க...

பெரும்பாலானவர்கள் சிறு வயதில் தலைமுடியை சரிவரப் பராமரிப்பதில்லை. விளைவு? 35 - 40 வயதிலேயே முடி உதிர்ந்து வழுக்கை அல்லது முன் வழுக்கை ஏற்பட்டு விடும்.

தலைமுடி உதிர்வைத் தடுக்கவும், அவற்றை முறையாகப் பராமரித்து ஆரோக்கியமாகத் திகழவும் இதோ சில தகவல்கள்:

தலைமுடியின் வகை எதுவாயிருந்தாலும் லேசான ஷாம்பு பயன்படுத்தி அதன் வனப்பையும் ஆரோக்கியத்தையும் காப்பது அவசியம். மிகவும் அழுக்கடைந்த முடிக்கு, கிளாரிஃபயர் பயன்படுத்தலாம். ஷாம்பு போட்டு வெதுவெதுப்பான தண்ணீரில் அலசினால் நல்லது.

முடிக்கு இயற்கை எண்ணெய் தடவுவது அவசியம். எண்ணெய் தலையில் சிறிதளவேனும் இருப்பது நல்லது. கன்டிஷனர் நிறைந்த சன்ஸ்கிரின் பயன்படுத்தினால் முடியின் பளபளப்பு நீடிக்கும். டிரையர்களை சற்று தள்ளி வைத்துப் பயன்படுத்த வேண்டும். இல்லாவிட்டால் முடி அதிகம் உலர்ந்து வறட்சியாகக் காணப்படும்.

தலைமுடிக்கு வண்ணம் பூசுவதும் நல்லது. நீச்சலின்போது முடி நன்கு அலசப்படுகிறது. உப்பு நீராக இருப்பின் முடியின் அடிப்பகுதிக்கு பாதிப்பு ஏற்படும். நல்ல தண்ணீர் கொண்டு மீண்டும் தலையை அலச வேண்டும்.

கோடை காலத்தில் முடியைப் பாதுகாக்க தொப்பி அணிவது முக்கியம்.


சிவராத்திரியை முன்னிட்டு,10,000 நடனக் கலைஞர்கள் ஒன்றாக பங்கேற்று கின்னஸ் சாதனை

கிள்ளான்,

மகா சிவராத்திரியை முன்னிட்டு,  கிள்ளான் சிதம்பரம் ஸ்ரீ சிவகாமசுந்தரி சமேத ஸ்ரீ ஆனந்த நடராஜ மூர்த்தி ஆலயத்தில் தில்லை நாட்டியாஞ்சலி அறக்கட்டளையின் ஏற்பாட்டில் 10,000 நடனமணிகள் பங்கேற்ற கின்னஸ் சாதனை நிகழ்ச்சி நடைபெற்றது. அம்மாபெரும் விழாவில் உலகம் முழுவது மிருந்து பல நாடுகளைச் சேர்ந்த நடனமணிகள் பங்கேற்றனர்.

Read More: Malaysia Nanban Tamil Daily on 9.3.2019


திருமாவளவன் தொலைக்காட்சியில் ரெய்டா?

விடுதலைச் சிறுத்தைகள் கட்சியின் வெளிச்சம் தொலைக்காட்சியில் ரெய்டு நடப்பதாகத் தகவல் வெளியாகியுள்ளது. 'பா.ஜ.க அரசின் நடவடிக்கைகளை விமர்சிப்பதால், இதுபோன்ற அவதூறு தகவல்களைப் பரப்புகின்றனர்' எனக் கொதிக்கின்றனர் வி.சி.க நிர்வாகிகள். முன்னாள் முதல்வர் ஜெயலலிதா, அப்போலோ மருத்துவமனையில் சிகிச்சை பெற்ற காலத்தில், முதல் நபராகச் சென்று சந்தித்தார் வி.சி.க தலைவர் திருமாவளவன். 'சிகிச்சை தொடர்பான மர்மத்தை விலக்கும் வகையில் திருமாவளவனுக்கு சசிகலா தரப்பில் இருந்து அழைப்பு அனுப்பப்பட்டது' என செய்தி வெளியானது. இதன்பிறகு, தமிழக அரசைப் பணிய வைக்கும் வகையில் தொடர் ரெய்டுகள் நடந்தபோதும், மத்திய அரசை விமர்சித்தார் திரு மாவளவன். இந்நிலையில், திருமாவளவனின் அலுவலகத்திலும் தொலைக்காட்சியிலும் வருமான வரித்துறை ரெய்டு நடப்பதாக தகவல் வெளியானது. 'சசிகலா குடும்ப உறவுகள் மூலம் திருமாவளவன் ஆதாயம் அடைந்தார்' என்றரீதியில் தகவல்கள் பரவியது. இந்தத் தகவலைக் கேள்விப்பட்டு கொதித்துப் போய்விட்டார் திருமாவளவன். 'ரெய்டு உண்மையா?' என வி.சி.க செய்தித் தொடர்பாளர் வன்னியரசுவிடம் கேட்டோம். "அடிப்படை ஆதாரமற்ற, தவறான தகவல்களைப் பரப்புகின்றனர். நாங்கள் வெளிச்சம் அலுவலகத்தில் இருக்கிறோம். சோதனை என்ற பெயரில் எந்த அதிகாரிகளும் வரவில்லை. அலுவலக நிர்வாகத்தையும் வெளிச்சத்தில்தான் நடத்துகிறோம். இருட்டில் நாங்கள் தொலைக்காட்சியை நடத்தவில்லை. யார் வேண்டுமானாலும் வந்து பார்க்கலாம். தொடக்கத்தில் இருந்தே பா.ஜ.க அரசின் செயல் பாடுகளை விமர்சித்து வருகிறார் எங்கள் தலைவர் திருமாவளவன். அண்மையில், டி.டி.வி.தினகரன் கைது செய்யப்பட்ட விதம் குறித்தும் கண்டனத்தை வெளிப்படுத்தியிருந்தார். அதன் தொடர்ச்சியாகத்தான் இதுபோன்ற தகவல்கள் வெளியாகின்றன. இந்த மிரட்டலுக்கு எல்லாம் நாங்கள் அஞ்ச மாட்டோம். தமிழகத்தில் கால்பதிக்க நினைக்கும் பா.ஜ.க அரசின் முயற்சி, ஒருநாளும் ஈடேறாது" என்றார் கொதிப்புடன்.


வாழ ஆசையா?

பொது இடங்களில் சிகரெட் உள்ளிட்ட புகையிலை பொருட்களை விற்பனை செய்பவர்கள் மீதும், புகை பிடிப்பவர்கள் மீதும் வழக்குப்பதிவு செய்து சட்டப்படி நடவடிக்கை எடுக்க வேண்டும், அது குறித்த அறிக்கையை தாக்கல் செய்ய வேண்டும் என சாட்டையை சொடுக்கியுள்ளது ஐகோர்ட். சிகரெட் புகையால் வரும் பாதிப்புகளில் இருந்து குழந்தைகள் மற்றும் பொதுமக்களை காக்க வேண்டியது அரசின் கடமை என்றும் ஐகோர்ட் சுட்டிக் காட்டியுள்ளது. சுய கட்டுப்பாடு, பொறுப்புணர்வு மிகவும் முக்கியம். புகையிலை பொருட்களை பயன்படுத்துவோர் இதை உணர வேண்டும். புகை பிடிப்பவர்களுக்கு ஏற்படும் அதே பாதிப்பு, அந்த புகையை சுவாசிப்பவர்களுக்கும் ஏற்படும் என்பது சந்தேகமின்றி நிரூபிக்கப்பட்டுள்ளது. சிகரெட் பிடிப்பதால் ஆண்டுதோறும் உலகில் 60 லட்சம் பேர் இறக்கின்றனர் என உலக சுகாதார நிறுவனம் தெரிவித்துள்ளது. இதில் 10 சதவீதம் பேர், சிகரெட் பழக்கம் உள்ளவர்களின் அருகில் இருப்பவர்கள்! இது குறித்து கவலைப்படாமல், தனது நலத்தையும் கெடுத்து, மற்றவர்களின் உடல் நலத்தையும் கெடுத்து வரும் புகை பிரியர்களுக்கு கடும் தண்டனை அளிக்கக் கூடிய வகையில் சட்டங்கள் தேவைதான். கடந்த 10 ஆண்டுகளில் நுரையீரல் புற்றுநோய், தொண்டை மற்றும் வாயில் புற்றுநோய், உணவுக்குழாயில் புற்றுநோய் மற்றும் குடல் புற்றுநோய் உள்ளிட்டவற்றால் பாதிக்கப்பட்டுள்ளவர்களின் சதவீதம் மெல்ல மெல்ல அதிகரித்து வருகிறது. தொண்டை, வாய் மற்றும் நுரையீரலில் ஏற்படும் புற்றுநோய் பாதிப்புகளுக்கு சிகரெட், பீடா மற்றும் புகையிலை உள்ளிட்ட பொருட்களே முக்கிய காரணங்கள். இந்தியாவில் நுரையீரல் புற்றுநோயால் பாதிக்கப்பட்டவர்களின் எண்ணிக்கை 2009ல் 65 ஆயிரம். 2013ல் 90 ஆயிரம். ஆண்டுக்கு 15 முதல் 20 சதவீதம் வரை இந்த எண்ணிக்கை அதிகரித்து வருகிறது என டாக்டர்கள் கவலை தெரிவித்துள்ளனர். நுரையீரல் புற்றுநோய்க்கு 90 சதவீதம் காரணமாக அவர்கள் புகை பிடிப்பதைத்தான் சுட்டிக் காட்டுகிறார்கள். மேலும் நுரையீரல் புற்றுநோயால் பாதிக்கப்பட்டவர்களில் 80 சதவீதம் பேர் மரணத்தை தழுவுகின்றனர் என்றும் அவர்கள் புள்ளிவிவரங்களை கொடுத்துள்ளனர்.நோய்க்கான காரணியை வலிந்து அழைத்துக் கொள்ள வேண்டுமா என்ற கேள்வி எழுகிறது. புகையிலை பழக்கம் மேலை நாடுகளிலும் அதிகம். பிரான்ஸ், அமெரிக்கா உள்ளிட்ட நாடுகளிலும் புற்று நோயாளிகளின் எண்ணிக்கை அதிகம். கல்லூரி வரையிலான மாணவப் பருவத்தை சிகரெட் பிடிக்காமல் கடந்து விட்டால், அதன் பிறகு பெரும்பாலும் வாழ்க்கை முழுவதும் ஆறாவது விரலாக சிகரெட் இருக்கப் போவதில்லை. அதனால் மாணவர்களின் கைகளுக்கு சிகரெட் எட்டாமல் பார்த்துக் கொள்ள வேண்டியது அவசியம். எனவே பள்ளிகளுக்கு அருகில் சிகரெட் விற்கக் கூடாது என்ற கட்டுப்பாடு, சட்டமாக்கப்பட வேண்டியது மிகவும் அவசியம். புகை நமக்கு பகை என்றெல்லாம் போட்ட காலம் போய், எலும்புக்கூடு படங்களை போட்டு எச்சரித்தாலும், பாக்கெட்டை தூக்கிப்போட்டு விட்டு ஒரு பெரிய்ய்ய...இழுப்பு இழுத்தால் கிடைக்கும் சுகம்...வாழ வேண்டும் என்ற தாகம் வந்தபோது சோகமாக மாறி விடும்; வாழ ஆசையா...இல்லைா? இப்போது சொல்லுங்கள்.


வங்காள தேச நாட்டவர் கொலை!

வங்காள தேச நாட்டவர் ஒருவருக்கு நோக்கமில்லா கொலை புரிந்ததாக குற்றச்சாட்டை நீதிமன்றத்தில் ஒப்புக் கொண்ட இலங்கை ஆடவருக்கு நேற்று இங்குள்ள மாஜிஸ்திரேட் நீதிமன்றம் ஐந்து ஆண்டு சிறை தண்டனை விதித்தது. கடந்த 2015 ஆம் ஆண்டு மே 19 ஆம் தேதி மாலை 6 மணிக்கும் இரவு 7.30 மணிக்கும் இடைப்பட்ட நேரத்தில் சிம்பாங் பூலாய் குடியிருப்புப் பகுதியில் இஸ்ரூல் இஸ்லாம் ஷா (வயது 40) என்பவருக்கு நோக்கமில்லா கொலை புரிந்ததாக இலங்கை ஆடவரான தலுக்கு குகனேஸ் (வயது 22) மீது குற்றவியல் சட்டம் 304 (பி) பிரிவின் கீழ் குற்றஞ்சாட்டப்பட்டது. நேற்று மாஜிஸ்திரேட் முக்தார்ஹாடி முத்தான் போக் முன்னிலையில் இவ்வழக்கு செவிமடுப்புக்கு வந்த வேளையில் இக்குற்றச்சாட்டை தாம் ஒப்புக் கொள்வதாகவும் பண மோசடி காரணமாக தாம் அவசரப்பட்டு விட்டேன் எனக்கு எந்த நோக்கமும் இல்லை என்று நீதிபதியிடம் கோரியதைத் தொடர்ந்து குற்றஞ்சாட்டப்பட் நபருக்கு ஐந்து ஆண்டு சிறை தண்டனை விதிப்பதாக நீதிபதி தீர்ப்பளித்தார். பிராசிகியூஷன் சார்பில் சேர்லி சாய், எதிர்தரப்பில் மஹிந்தர் சிங் ஆஜரானார்கள்.


ஈக்குவடார் நிலநடுக்கம் பலி எண்ணிக்கை 246 2,527 பேர் படுகாயம்

குயிட்டோ,ஏப்.19- ஈக்குவடார் நாட்டில் ஏற்பட்ட பயங்கர நிலநடுக்கத்தில் பலியானோர் எண்ணிக்கை 246 ஆக உயர்ந்து உள்ளது. தென் அமெரிக்க நாடான ஈக்குவடாரில் கடந்த சனிக்கிழமை உள்ளூர் நேரப்படி மாலை 6.58 மணிக்கு மியூஸ்னி நகருக்கு 27 கி.மீ. தொலைவில் 19.2 கி.மீ. ஆழத்தில் நில நடுக்கம் மையம் கொண்டிருந்து தாக்கியது. ரிக்டர் அளவுகோலில் இது 7.8 புள்ளிகளாக பதிவானதாக அமெரிக்க புவியியல் மையம் கணித்தது. இந்த நில நடுக்கத்தைத் தொடர்ந்து பல முறை அதிர்வுகள் ஏற்பட்டன. பசிபிக் சுனாமி எச்சரிக்கை மையம், சுனாமி எச்சரிக்கை அறிவித்து, பின்னர் திரும்பப் பெற்றது. இந்த நில நடுக்கத்தை தொடர்ந்து முழுவீச்சில் மீட்புப் படையினர் களமிறங்கி மீட்பு, நிவாரண பணிகளில் ஈடுபட்டனர். இடிபாடுகளில் சிக்கியவர்களை மீட்பதில் முழுக்கவனம் செலுத்தி வருகின்றனர். இயற்கை சீற்றம், 246 பேரை பலி கொண்டது. 2,527 பேரை படுகாயம் அடையச் செய்தது என்று ஈக்குவடார் தெரிவித்தது. படுகாயம் அடைந்தவர்கள் மீட்கப்பட்டு மருத்துவமனைகளில் சேர்க்கப்பட்டனர். இந்நிலையில் உயிரிழந்தோர்கள் சடலமும், காயம் அடைந்த பலரும் இடுபாடுகளில் இருந்து மீட்கப்பட்டனர். பலரது நிலை மோசமாக இருப்பதால் உயிரிழப்பு அதிகரிக்க கூடும் என்ற அச்சமானது தொடர்ந்து நிலவி வருகிறது. ஈக்குவடாரில் மழை வெள்ளத்தை தொடர்ந்து நிலநடுக்கமும் புரட்டிப் போட்டு உள்ளது. கட்டடங்கள், பாலங்கள் என அனைத்து கட்டமைப்புகளும் சுக்குநூறாகி உள்ளது. ஈக்குவடாருக்கு பெரும் பொருளாதார இழப்பையும் இயற்கை சீற்றம் ஏற்படுத்தி உள்ளது.


சுகுமாறன் குத்திக் கொலை!

குட்டி ராஜா என்று சுற்று வட்டாரத்தில் அழைக்கப்படும் சுகுமாறன் த/பெ ஆறுமுகம் (வயது 34) என்ற இளைஞர் நேற்று முன்தினம் இரவு இங்கு கத்தி யால் குத்திக் கொலை செய்யப்பட்ட சம்பவம் பெரும் பரபரப்பை ஏற்படுத்தியுள்ளது. இச்சம்பவத்தில் கொலை செய்யப்பட்ட குட்டி ராஜா என்பவர் தாமான் சினாரானிலுள்ள அவரின் வீட்டில் இரவு 11.30 மணிவரை தன் இரு நண்பர்களுடன் உரையாடிக் கொண்டிருந்துள்ளார். நேரம் ஆனதால் அவரின் நண்பர் கள் அங்கிருந்து புறப்படும் வேளையில், புரோட்டோன் ஈஸ்வரா ரகக் கார் குட்டி ராஜா வீட்டிற்கு முன்னால் வந்து நின்றுள்ளது. திடீரென காரிலிருந்து இறங்கிய இரு ஆடவர்கள் கத்தியைக் கொண்டு குட்டி ராஜாவை தாக்கியுள்ளனர். கத்தி குத்துக்கு ஆளான குட்டி ராஜா தன்னை காப்பாற்றிக் கொள்ள வீட்டிற்குப் பின்னால் உள்ள செம்பனைத் தோட்டத்திற்குள் ஓடியுள்ளார். இருள் சூழ்ந்து இருந்த அந்த தோட்டத்தில் அவரை தேட முடியாததால் தாக்குதலை நடத்திய இருவரும் காரில் ஏறி அங்கிருந்து தப்பிச் சென்றுள்ளனர். இச்சம்பவத்தை நேரில் கண்ட குட்டி ராஜாவின் இரு நண்பர்கள் கூச்சலிட்டு அக்கம் பக்கத்தில் உள்ளவர்களின் உதவியை நாடியுள்ளனர். செம்பனைத் தோட்டத்திற்குள் சென்ற குட்டிராஜாவை அங்கு கூடிய பொதுமக்கள் தேடியுள்ளனர். அதிகாலை 4.30 மணி வரை அவரை தேடி கண்டு பிடிக்க முடிய வில்லை. காலை 7.15 மணியளவில் அந்த தோட்டத்திற்கு சென்ற இந்திய மாது குட்டி ராஜாவின் சடலத்தை கண்டுள்ளார். இதன் தொடர்பில் அவர் போலீசுக்கு தகவல் தெரிவித்துள்ளார். இச்சம்பவத்தின் போது அவர் கால் சட்டை மட்டும்தான் அணிந்திருந்துள்ளார். சேற்றில் விழுந்துள்ளதால் குட்டி ராஜாவின் உடல் முழுவதும் சேறாக இருந்தது. அவரின் நெஞ்சுப் பகுதிக்கு கீழ் கத்திக் குத்து காயங்களும் முதுகில் கீழே விழுந்து அடிபட்ட காயங்களும் இருந்துள்ளன. இந்த சம்பவம் தொடர் பில் இரு சந்தேக நபர்களை போலீசார் கைது செய்துள்ளனர். இந்த கொலை சம்பவத்தில் சம்பந்தம் பட்டிருக்கலாம் என நம்பப்படும் மேலும் இருவரை போலீசார் தேடி வருவதாக பத்தாங் பெர்ஜுந்தை காவல் துறையின் பேச்சாளர் தெரிவித்தார். கொலை செய்யப்பட்ட குட்டி ராஜாவுக்கு திருமணமாகி ஒரு குழந்தை உள்ளது. அவரின் இழப்பு குடும்பத்தினருக்கு பேரிடியாக அமைந்துள்ளது.


ஆஸ்திரேலிய தேர்தல்: கருத்துக்கணிப்புகளை தவிடுபொடியாக்கி  ஆளுங்கட்சி மீண்டும் வெற்றி

சிட்னி,

ஆஸ்திரேலியாவில் நேற்று முன் தினம் நாடாளுமன்றத் தேர்தல் நடைபெற்றது. ஆஸ்திரேலியாவில் பிரதமர் ஸ்காட் மோரிசன் தலைமையிலான லிபரல் கட்சி தேசிய கூட்டணியின் ஆட்சி நடந்து வருகிறது. இங்கு ஏற்கெனவே பிரதமராக இருந்து வந்த மால்கம் டர்ன்புல் கட்சியினால் நீக்கப்பட்டார். அதைத் தொடர்ந்து கடந்த 9 மாதங்களாக ஸ்காட் மோரிசன் பிரதமராக இருந்து வருகிறார்.

இந்த நிலையில் 151 இடங்களைக் கொண்ட அந்த நாட்டின் நாடாளுமன்றத்துக்கு மே மாதம் 18-ந்தேதி பொதுத்தேர்தல் நடத்தப்படும் என அறி விக்கப்பட்டது. இந்த தேர்தலில் பிரதமர் ஸ்காட் மோரிசனின் லிபரல் கட்சி தேசிய கூட்டணிக்கும் பில் சார்ட்டன் தலைமையிலான தொழிற்கட்சிக்கும் இடையேதான் கடும் போட்டி நிலவியது.

தனிப்பெரும்பான்மையுடன் ஆட்சியைப் பிடிக்க 76 இடங்களில் வென்றாக வேண்டும். இந்த தேர்தலில் பருவ நிலை மாற்றம், வெள்ளம், காட்டுத் தீ, வறட்சி ஆகியவை முக்கிய பிரச்சினையாக எதிரொலித்தன. அதன் அடிப்படையில் பிரச்சாரம் செய்யப்பட்டது. ஆஸ்திரேலியாவில் வாக்களிப்பது கட்டாயம் ஆக்கப்பட்டுள்ளது. 1 கோடியே 64 லட்சம் பேர் தங்களை வாக்காளர்களாக பதிவு செய்து கொண்டுள்ளனர். 18 வயது நிறைவு அடைந்தவர்கள் வாக்குரிமை பெற்றுள்ளனர். வாக்களிக்கத் தவறினால் அவர்களுக்கு 20 ஆஸ்திரேலிய டாலர் அபராதம் விதிக்கப்படும் நடைமுறை உள்ளது.

இந்நிலையில் கருத்துகணிப்புக்களை எல்லாம் தவிடு பொடியாக்கி பிரதமர் ஸ்காட் மோரிசன் தலைமையிலான ஆளுங்கட்சியே மீண்டும் வெற்றி பெற்று ஆட்சியை பிடித்துள்ளது. தேர்தல் முடிவை தொடர்ந்து தொழிற்கட்சியின் தலைவர் பதவியில் இருந்து சார்ட்டன் அதிரடியாக விலகினார்.


உதயநிதிக்கு அப்பாவாக நடிக்கும் கார்த்திக்!

உதயநிதி ஸ்டாலினுக்கு அப்பாவாக கார்த்திக் நடிக்கவுள்ளதாக தகவல்கள் தெரிவிக்கின்றன. நடிகர் கார்த்திக்கின் இரண்டாவது இன்னிங்ஸ் நல்ல வர வேற்பு பெற்றது. அனேகன், தானா சேர்ந்த கூட்டம் என கலக்கி வருகிறார். அடுத்து தனது மகன் கௌதம் கார்த்திக்கிற்கு அப்பாவாக மிஸ்டர் சந்திரமௌலி படத்தில் நடிக்கிறார். இதை தொடர்ந்து, உதயநிதி ஸ்டாலின் நடிக்கும் படத்தில், அவருக்கு அப்பாவாக கார்த்திக் நடிக்கவுள்ளதாக தகவல்கள் தெரிவிக்கி ன்றன. இயக்குனர் அட்லீ உதவியாளர், ஈனாக் இயக்கும் இப் படத்தில், மேயாத மான் பிரியா பவானி சங்கர், இந்துஜா கதாநாயகிகளாக நடிக்கின்றனர்.


சுங்கைத்துவா வீடமைப்பு திட்டத்தில் மோசடி

(ஆர். குணா) கோலாலம்பூர், சுங்கைத்துவா வீடமைப்பு திட்ட மோசடி விவகாரத்தில் இருவரை போலீஸ் தேடி வருவதாக செந்தூல் மாவட்ட போலீஸ்படைத் தலைவர் ஏசிபி முனு சாமி நேற்று கூறினார். கோலாலம்பூர் மஜ்முக் தொழிலாளர் கூட்டுறவுக் கழகம், பியோகோன் லேண்ட் சொத்துடைமை நிறுவனம் ஆகியவை இணைந்து சுங்கைத் துவாவில் மாபெரும் வீடமைப்புத் திட்டத்தை அறிமுகம் செய்தன. புகழ் பெற்ற ஒரு மேம்பாட்டு நிறுவனத்தின் முகவர்களாக கூட்டுறவுக் கழகமும், பியோகோன் லேண்ட் சொத்துடைமை நிறுவனமும் மக்களுக்கு அவ் வீடுகளை விற்பதற்கான நடவடிக்கைகளை மேற்கொண்டன. இரண்டு, மூன்று மாதிரி வீடமைப்புத் திட்டத்தை கொண்டு சுங்கைத் துவாவில் பிரமாண்ட திட்டம் உருவாக்கப்படவுள்ளது. அதுவும் குறைந்த விலையில் வீடுகள் கட்டப்படவுள்ளன என்று அக் கூட்டுறவுக் கழகம் விளம்பரம் செய்தது. கூட்டுறவுக் கழகத்தின் விளம்பரங்களை நம்பி நூற்றுக்கணக்கான (450க்கும் மேற்பட்டோர்) மக்கள் அங்கு வீடுகளை வாங்க முன் பணம் செலுத்தியுள் ளனர். திட்டமிட்டப்படி வீடுகள் கட்டி முடிக்கப்பட்டு முறையாக ஒப்படைக்கப்படும் என மக்கள் நம்பினர். ஆனால் இரண்டு ஆண்டுகள் ஆகியும் அவ் வீடுகளை கட்டுவதற்கான அடித்தளம் கூட அமைக்கப்படவில்லை என்றதும் மக்களிடையே பெரும் ஆட்சேபம் ஏற்பட்டது. இதனால் தொடர்ந்து சம்பந்தப்பட்ட கூட்டுறவுக் கழகம் உட்பட மேம்பாட்டு நிறுவனங்கள் மீது போலீஸ் புகார்களை செய்துள்ளனர். மக்களின் புகார்களின் அடிப்படையில் இவ்விவ காரத்தில் தொடர்புடைய மாறன் த/பெ ராமன் (51 வயது), சுமதி த/பெ முத்து சாமி (34)ஆகிய இருவரை யும் போலீஸ்படை தேடி வருகின்றனர். விசாரணைக்கு உதவும் வகையில் இவ்விருவரும் உடனடியாக போலீசில் சரணடைய வேண்டும். இவர்கள் குறித்து தகவல் தெரிந்தவர்கள் உடனடியாக அருகில் உள்ள போலீஸ் நிலையங்களில் புகார் செய்யலாம். அல்லது இன்ஸ்பெக்டர் லியூ போன் தாட் 012-3689329, 03-40482222 என்ற எண்களில் தொடர்பு கொள்ளலாம் என்று முனுசாமி கூறினார்.


கைரேகை ஸ்கேனர் கொண்ட பானாசோனிக் எலுகா டேப் ஸ்மார்ட்போன்.

பானாசோனிக் நிறுவனம் இந்தியாவில் தற்போது எலுகா டேப் என்ற ஸ்மார்ட்போனை அறிமுகப்படுத்தியுள்ளது. பானாசோனிக் எலுகா டேப் ஸ்மார்ட்போன் ரூ.8,990 விலையில் நாடு முழுவதும் முக்கிய வர்த்தக மையங்களில் கிடைக்கும். இந்த பட்ஜெட் ஸ்மார்ட்போனில் கைரேகை ஸ்கேனர், 4ஜி VoLTE ஆதரவு ஆகியவை உள்ளடக்கி உள்ளது. டூயல் சிம் ஆதரவு கொண்ட பானாசோனிக் எலுகா டேப் ஸ்மார்ட்போனில் ஆண்ட்ராய்டு 6.0 மார்ஷ்மெல்லோ மூலம் இயங்குகிறது. பானாசோனிக் எலுகா டேப் ஸ்மார்ட்போனில் 1080x1920 பிக்சல்கள் தீர்மானம் கொண்ட 5.0 இன்ச் முழு எச்டி ஐபிஎஸ் டிஸ்ப்ளே இடம்பெறுகிறது. இந்த ஸ்மார்ட்போனில் 2ஜிபி ரேம் உடன் இணைந்து 1.25GHz குவாட் கோர் ப்ராசசர் மூலம் இயக்கப்படுகிறது. மைக்ரோSD அட்டை வழியாக 32ஜிபி வரை விரிவாக்கக்கூடிய 8ஜிபி உள்ளடங்கிய சேமிப்பு உடன் வருகிறது. பானாசோனிக் எலுகா டேப் ஸ்மார்ட்போனில் எல்இடி ஃபிளாஷ் கொண்ட 8 மெகாபிக்சல் ஆட்டோஃபோகஸ் பின்புற கேமரா மற்றும் 5 மெகாபிக்சல் முன் எதிர்கொள்ளும் கேமரா கொண்டுள்ளது. இந்த கைப்பேசியில் 2800mAh பேட்டரி திறன் மூலம் இயக்கப்படுகிறது. ஸ்மார்ட்போனின் இணைப்பு விருப்பங்களாக, Wi-Fi 802.11 b/g/n, Wi-Fi ஹாட்ஸ்பாட், Wi-Fi டைரக்ட், ஜிபிஎஸ்/ஏ-ஜிபிஎஸ், ஜிபிஆர்எஸ்/எட்ஜ், ப்ளூடூத் 4.0, FM ரேடியோ, ஜிஎஸ்எம், 3.5மிமீ ஆடியோ ஜாக், 3ஜி, 4ஜி எல்டிஇ மற்றும் மைக்ரோ-யூஎஸ்பி ஆகியவை வழங்குகிறது. இதில் 143x71x8.15mm நடவடிக்கைகள் மற்றும் 138 கிராம் எடையுடையது. இது சாம்பெயின் கோல்ட், சில்வர் கிரே வண்ண வகைகளில் வருகிறது


அ.தி.மு.க எம்.எல்.ஏ.க்கள் எங்கே?

தமிழக சட்டம்- ஒழுங்கு குறித்து ஆளுநர் வித்யாசாகர் ராவிடம் டி.ஜி.பி. விளக்கம் அளித்தார். அப்போது, அ.தி.மு.க எம்.எல்.ஏ.க்கள் எங்கிருக்கிறார்கள் என்பது பற்றி ஆளுநர் கேட்டறிந்ததாகக் கூறப்படுகிறது. தமிழக ஆளுநர் வித்யாசாகர் ராவ் நேற்று சென்னை வந்தார். இதையடுத்து முதல்வர் பன்னீர்செல்வம் மற்றும் அதிமுக பொதுச்செயலாளர் சசிகலா ஆகியோர் தனித்தனியாக ஆளுநரை சந்தித்தனர். அப்போது இருவரும் ஆட்சியமைப்பது குறித்து ஆளுநரிடம் உரிமை கோரினர். இந்நிலையில், ஆளுநர் வித்யாசாகர் ராவை, தமிழக டிஜிபி டி.கே.ராஜேந்திரன், தலைமைச் செயலாளர் கிரிஜா வைத்தியநாதன் ஆகியோர் இன்று சந்தித்து பேசினர். கிண்டியில் உள்ள ஆளுநர் மாளிகையில் இந்த சந்திப்பு நடந்து வருகிறது. தமிழகத்தில் நிலவும் அரசியல் சூழ்நிலை மற்றும் சட்டம்-ஒழுங்கு பிரச்னை குறித்து ஆலோசனை நடத்தி வருவதாக கூறப்படுகிறது. மேலும், அ.தி.மு.க எம்.எல்.ஏ.க்கள் எங்கிருக்கிறார்கள் என்பது பற்றி ஆளுநர் கேட்டறிந்ததாகக் தெரிகிறது.


மெரினாவில் வரும் 29-ம் தேதி போராட்டம் - வேல்முருகன்

நெய்வேலி

தூத்துக்குடி ஸ்டெர்லைட் ஆலையை நிரந்தரமாக மூடக்கோரி, பல்வேறு கட்சியினா் மற்றும்  பொதுமக்களும் தன்னெழுச்சியுடன் போராட்டங்கள்  நடத்தி வருகின்றனர். பின்னா் இதே போன்று காவிரி மேலாண்மை வாரியம் அமைக்காத மத்திய-மாநில  அரசுகளை கண்டித்து தமிழகம் முழுவதும் பல்வேறு அரசியல் கட்சியினர் தொடர் போராட்டங்களை நடத்தி வருகின்றனர்.

இதைத்தொடா்ந்து தமிழக வாழ்வுரிமை கட்சித் தலைவர் வேல்முருகன் தலைமையில் நெய்வேலியில் அவசர பொதுக்கூட்டம் நடைப்பெற்றது. அந்த  பொதுக்கூட்டத்தில் பல்வேறு தீா்மானங்கள் எடுக்கப்பட்டது. பின்னா் இதில் காவிாி மேலாண்மை வாாியம் அமைக்கக்கோாிய போராட்டத்தை மேலும் தீவிரப்படுத்த வேண்டும். தமிழக அரசு மருத்துவ படிப்புக்கான நீட் நுழைவு தோ்வை அமைதிக்க கூடாது. கட்டாயமாக காவிாி மேலாண்மை வாாியம் அமைக்க வேண்டும் என்றும் இது போன்று பல்வேறு தீா்மானங்கள் அந்த கூட்டத்தில் நிறைந்தன.

இந்நிலையில் சென்னை மொினாவில் உள்ள உழைப்பாளி சிலைக்கு அருகே வருகிற 29ம் தேதி கட்சியின் கொடியின்றி போராட்டம் நடத்த உள்ளதாக வேல்முருகன் அறிவித்துள்ளாா்.


தூக்கிலிடப்படவிருக்கும் மகனைக் காப்பாற்றுங்கள்!

மலேசியரான கே. தட்சணமூர்த்தி சிங்கப்பூருக்கு போதைப் பொருள் கடத்திய குற்றத்திற்காக அவருக்கு சிங்கப்பூர் நீதிமன்றம் தூக்குத் தண்டணை விதித்து தீர்ப்பள்ளித்துள்ளது. தமது ஒரே மகனை தூக்கிலிருந்து காப்பாற்றும்படி தாயார் எ. லெட்சுமி மலேசிய அரசாங்கத்தை வேண்டிக்கொண்டார். “நான் எனது மகனுக்காக மட்டும் கேட்கவில்லை. அங்கே மரண தண்டணையை எதிர்நோக்கி இதர மலேசியர்களும் இருக்கிறார்கள்.“நமது நாட்டின் பிரதமர் உதவ முடியும், உதவ வேன்டும், அவர்கள் இந்நாட்டின் குழந்தைகள். “நான் ஒரு மலேசியன். எனது நாடு மலேசியா எனக்கு உதவும் என்று நம்புகிறேன் அல்லது ஏதாவது செய்யும். இது மனித உயிர் பற்றியது”, என்று கன்ணீர் வழிய லெட்சுமி கூறினார்.


வெள்ளியை அள்ளி சாதனை படைத்த மலேசியா!


ஆசிய தடகளத்தில் தங்கம் வென்ற தமிழன்; முதல் நாளில் இந்தியா அபாரம்!

ஆசிய தடகள சாம்பியன்ஷிப் போட்டியில் தமிழகத்தை சார்ந்த லக்ஷ்மணன் 5,000 மீட்டர் ஓட்டப்பந்தயத்தில் தங்கம் வென்றார். 22 வது ஆசிய தடகள சாம்பியன்ஷிப் போட்டிகள் இந்தமுறை இந்தியாவின் புவனேஷ்வரில் நேற்று தொடங்கியது. 45 நாடுகளைச் சார்ந்த 655 வீரர்கள் இந்தத் தடகள போட்டியில் பங்கேற்று உள்ளனர். இந்தியா சார்பில் 94 வீரர்கள் இந்தப் போட்டியில் கலந்துகொண்டுள்ளனர். முதல் நாளான நேற்று, இந்திய வீரர்கள் சிறப்பாகச் செயல்பட்டனர். ஆண்களுக்கான 5,000 மீட்டர் ஓட்டபந்தயத்தில் தமிழகத்தைச் சார்ந்த லக்ஷ்மணன் தங்கப் பதக்கம் வென்றார். ஆண்களுக்கான வட்டு எறிதல் போட்டியில் இந்தியாவின் விகாஸ் கவுடாவுக்கு வெண்கலப் பதக்கம் கிடைத்தது. பெண்களுக்கான நீளம் தாண்டுதலில் இந்தியாவின் நீனா வெள்ளிப் பதக்கமும் , நயனா ஜேம்ஸ் வெண்கலப் பதக்கமும் வென்றனர். பெண்களுக்கான ஈட்டி எறிதலில் அனு ராணி வெண்கலம் வென்றார். முதல் நாளான நேற்று இந்தியா இரண்டு தங்கம், ஒரு வெள்ளி, நான்கு வெண்கலம் என்று ஒட்டு மொத்தமாக ஏழு பதக்கங்களுடன் புள்ளி பட்டியலில் முதல் இடத்தில் உள்ளது. சீனா இரண்டு தங்கம் ஒரு வெள்ளி எனப் புள்ளி பட்டியலில் இரண்டாம் இடத்தில் உள்ளது.


டத்தோ ரகுமூர்த்தி மஇகாவிலிருந்து விலகினார்

கிள்ளான்,

மஇகாவில் கடந்த 38 ஆண்டு காலம் சேவையாற்றியவரும் கட்சியின் மத்திய செயலவையில் மூன்று முறை அதிக வாக்குகள் வித்தியாசத்தில் வெற்றி பெற்றவருமான கிள்ளான் மஇகா தொகுதியை சேர்ந்தவரும் பிரபல வர்த்தகருமான டத்தோ ரகுமூர்த்தி மஇகாவிலிருந்து விலகியுள்ளார். தமது விலகல் குறித்த கடிதத்தை அவர் நேற்று மஇகா தலைமையகத்திற்கு அனுப்பி வைத்துள்ளார். கட்சிக்காக உழைத்தவர்களுக்கும் சேவையாற்றியவர்களுக்கும் அங்கு மரியாதை இல்லை. குறிப்பிட்ட தரப்பினரின் உயர்வுக்காக மட்டுமே தனது போராட்டத்தை முன்னெடுத்து இருக்கும் மஇகாவில் இனி உறுப்பினராக இருப்பதில் எந்தப் பயனும் இல்லை என்று மஇகா வட்டாரத்தில் மிகுந்த செல்வாக்குப்பெற்ற தலைவர்களில் ஒருவரான டத்தோ ரகுமூர்த்தி தெரிவித்தார்.

Read More: Malaysia Nanban Tamil Daily on 26.4.2018


கலைஞரின் மன்னிப்புக் கடிதம்

கலைஞர், தன் நண்பர்களை அதிகம் நேசித்தவர். உயர்ந்த நிலைக்குச் சென்றபோதும் நட்பை மறக்காதவர். குறிப்பாக தனது பால்யகாலத் தோழரான திருவாரூர் கு.தென்னன் மீது, அளவுகடந்த அன்பைச் சொரிந்தவர்.

கலைஞர் முதல்வராக இருந்த போது, 2008 அக்டோபரில் கலைஞரைப் பார்க்க அவரது கோபாலபுரம் வீட்டிற்கு வருகிறார் தென்னன். அப்போது ஏதோ ஒரு மூடில் அவரைக் கடிந்து கொள்கிறார்  கலைஞர். தென்னன் திருவாரூருக்குக் கிளம்பிப் போய்விட்டார். அதன்பின், கலைஞர், நண்பனின் மனதைப் புண்படுத்திவிட்டோமே  என்று மனம் வருந்துகிறார்.

அவர் மனம் நண்பனைச் சுற்றியே வட்டமடிக்கிறது.  22-ந் தேதி தலைமைச் செயலகம் வந்து தனது  இருக்கையில் உட்கார்கிறார் கலைஞர். உடனே தனது லெட்டர் பேடை எடுத்து கடிதம் எழுத ஆரம்பிக்கிறார்...

அன்புள்ள நண்பர்  தென்னனுக்கு,
நீ சென்னையில் வீட்டுக்கு வந்தபோது, அன்று என்னைக்
கப்பியிருந்த சோகத்திலும்-கோபத்திலும்
உன்னை மனம் நோகச் சொன்ன வார்த்தைகளுக்காக வருந்துகிறேன்.
வழக்கம்போல் பொறுத்துக்கொள்க.
என்றும் உன் நண்பன், முக.’ என்று மன்னிப்புக் கேட்பதுபோல் வருத்தம் தெரிவித்து எழுதி, அதில் தன் கைப்படவே தென்னனின் முகவரியையும் எழுதி அனுப்புகிறார்.
ஒரு முதல்வராக இருந்தபோதும், அதற்குரிய அதிகாரப் பெருமிதம் எதுவும் இன்றி,  கலைஞரைப் போல் நட்பைக் கொண்டாடியவர்.


இருக்கும் 10 நாள்களை அர்த்தமுள்ளதாக்குவேன்' - சூளுரைத்த சசிகலா

சசிகலா தன் கணவர் நடராசன் இறுதிச் சடங்குக்காகப் பெங்களூரு சிறையிலிருந்து கடந்த 20-ம் தேதி தஞ்சாவூர் வந்தவர், நடராசனின் இறுதிச் சடங்கை முடித்துவிட்டு அங்கேயே தங்கியிருக்கிறார். சசிகலா தஞ்சாவூருக்கு வந்து மூன்று நாள்கள் ஆகின்றன.

இன்று சசிகலாவுக்கு ஆறுதல் கூறுவதற்காகத் தி.மு.க-வின் ஒரத்தநாடு தொகுதி எம்.எல்.ஏ ராமசந்திரன், தேர்தல் பணிக்குழு தலைவர் எல்.கணேசன் இருவரும் தனித் தனியாக வந்தார்கள். அப்போது மாடியில் இருந்திருக்கிறார் சசிகலா. யார் வந்தாலும் கீழே வந்து பார்ப்பதை வழக்கமாக வைத்திருக்கும் சசிகலா இவர்கள் வந்ததும் மாடிக்கே வரச் சொன்னாராம். முதலில் ராமசந்திரன் பார்த்துவிட்டு வெளியே வந்தவர் மீடியாவிடம் எதுவும் பேசாமல் சென்றுவிட்டார்.

அடுத்து கொஞ்ச நேரத்தில் உள்ளே சென்ற எல்.கணேசன் கண்கலங்கியவாறே மாடிக்குச் சென்றார். அங்கு சசிகலாவிடம் 20 நிமிடங்களுக்கு மேல் பேசி விட்டு வந்தவர் செய்தியாளர்களிடம் நடராசன் எனக்கு உடன் பிறவா சகோதரர். கணவர் இறந்ததில் பெரும் வருத்தத்தில் இருக்கிறார் சசிகலா. அவருக்கு ஆறுதல் சொன்னேன். கொஞ்சம் கொஞ்சமாகத் தேறி விடுகிறேன் என்றிருக்கிறார் எனச் சொல்லிவிட்டு விட்டு கிளம்பினார்.

காலையிலிருந்து தினகரன், திவாகரன், விவேக், நடராசன் தம்பி பழனியப்பன் ஆகியோரிடம் தீவிர ஆலோசனையில் ஈடுபட்டுள்ளார் சசிகலா. திருச்சி யிலிருந்து வந்திருந்த ஆடிட்டர் மற்றும் வக்கீல் ஒருவரும் இந்த ஆலோசனையில் இருந்ததாகச் சொல்லப்படுகிறது. அவர்கள் மதியத்துக்கு மேல்தான் வெளியே சென்றனர். நடராசனின் சொத்து பங்கீடு குறித்து ஆடிட்டரிடம் சசிகலா ஆலோசித்ததாகச் சொல்கிறார்கள். இடையில் விவேக் கொஞ்சம் நேரம் வெளியே சென்றுவிட்டு மீண்டும் வீட்டுக்கு வந்தார். அப்போது சற்று கோபத்துடன் வீட்டுக்குள்ளேயிருந்து வெளியே வந்தார் திவாகரன். அவரைப் பார்த்ததும் விவேக் சற்று தயங்கியபடியே உள்ளே சென்றார்.

விறுவிறுவெனச் சென்ற திவாகரன் சற்று தூரத்தில் நிறுத்தப்பட்டிருந்த காரில் ஏறி தானே ஓட்டியவாறு கிளம்பிச் சென்றார். கொஞ்ச நேரத்தில் தினகரனின் டிரைவர் அண்ணனுக்கு சோடா வேணுமாம் வாங்கிவிட்டு வருகிறேன் என வெளியே நின்றுகொண்டிருந்தவரிடம் லேசான குரலில் காதில் சொல்லிவிட்டுச் சென்றார். அதே வேகத்தில் சோடாவோடு திரும்பி வீட்டுக்குள் சென்றார். உயர்ரக கார்களில் உறவினர்கள் வருவதும் போவதுமாக இருந்தார்கள்.

உறவுக்கார பெண்கள் முறைகள் செய்வதற்காவும் வந்து செல்கிறார்கள் அவர்களிடம் எல்லாம் சோகமாகவே பேசுகிறாராம் சசிகலா. வெளியே வந்த அந்தப் பெண்கள் சசிகலா, கணவருடன் சேர்ந்து வாழவில்லை என்றாலும் கணவன் இழப்பு என்பது பேரிழப்புதான். அது அப்படியே அத்தாச்சி முகத்தில் தெரிகிறது எனப் பேசியபடி சென்றார்கள். "சசிகலா சோகத்தில் இருந்தாலும் வெளியில் இருக்கும் 10 நாள்களையும் அர்த்தமுள்ளதாக மாற்றுவதோடு ஆட்சியிலும் மாற்றம் கொண்டு வந்து இழந்த அதிகாரத்தை மீட்க வேண்டும் என்று சூளுரைத்து இருக்கிறார். அது நோக்கியே அவரின் செயல்பாடு இருக்கிறது" எனத் தெரிவிக்கிறார்கள் உள் விவரம் அறிந்தவர்கள்.


பாலியல்  தொல்லை புகார்  அன்று அன்வார் எங்கே இருந்தார்?

அன்வாருக்கு எதிரான பாலியல்

விவகாரத்தில் அன்றைய தினம் அவர் எங்கிருந்தார் என்பது தொடர்பான விவரங்களை காவல்துறை விசாரிக்க விரும்புவதாக ஐஜிபி டான்ஸ்ரீ அப்துல் ஹமிட் பாடோர் கூறினார்.

தமது சத்தியப்பிரமாண வாக்குமூலத்தில்

2018ஆம் ஆண்டு அக்டோபர் 2 ஆம் தேதி இந்த சம்பவம் நடந்ததாக யூசுப் ராவுத்தர் கூறியிருக்கிறார். அப்போது அது போர்ட்டிக்சன் இடைத்தேர்தல் நேரம்.

சிலர் அவர் இங்கிருந்தார் என்கிறார்கள். வேறு சிலர் அங்கிருந்தார் என்கிறார்கள். அவர் எங்கிருந்தார் என்பதை நாங்கள் எங்கள் விசாரணையின் மூலம் கண்டுபிடிப்போம் என்றார் அவர்.

அன்வார் தம்மிடம் தகாத முறையில் நடந்து கொண்டார். பாலியல் தொல்லைகள் தந்து தம்மை மானபங்கம் செய்தார் என்று யூசுப் ராவுத்தர் கூறி வரும் குற்றச்சாட்டு குறித்து காவல்துறை விசாரணை நடத்தி வருகிறது.

கடந்த டிசம்பர் 4 ஆம் தேதி அவர் செய்த புகாரை அடுத்து

3 முறை விசாரணைக்கு அழைக்கப்பட்டு

அவரிடம் வாக்குமூலம் பெறப்பட்டதோடு உண்மை கண்டறியும் சோதனையும் நடத்தப்பட்டது.

சிகாம்புட்டில் உள்ள அன்வார் இல்லத்தில் இந்த சம்பவம் நடந்ததாக தெரிவிக்கப்பட்டுள்ள புகாரில் கூறப்பட்டுள்ளது. அன்வார் இதை மறுத்து வருகிறார்.


பாஜக ஆட்சிக்கு வந்தால் எச்.ராஜாவுக்கு சிறுநீர் துறையை கொடுப்பார்கள்: டி.டி.வி.தினகரன் பேட்டி

அம்மா மக்கள் முன்னேற்றக் கழகத்தின் துணைப் பொதுச்செயலாளரும், ஆர்.கே.நகர் எம்எல்ஏவுமான டி.டி.வி. தினகரன் திருவண்ணாமலையில் செய்தி யாளர்களை சந்தித்தார்.

அப்போது அவர், தமிழகத்தில் கழகங்கள் இல்லாத ஆட்சி அமைய வேண்டுமென்று சொல்லும் மத்திய அமைச்சர் பொன்.ராதாகிருஷ்ணன், நுண்ணீருக்கும் சிறுநீருக்கும் வித்தியாசம் தெரியாத எச்.ராஜாவுக்கு சிறுநீர் துறையை கொடுப்பார்கள் போல, இதுதான் இவர்களின் இன்றைய நிலைமை. தமிழகத்தில் கழகங்களோடு கூட்டணி அமைத்து பதவிக்கு வந்ததை பொன்.ராதாகிருஷ்ணன் போன்றவர்கள் நினைவில் வைத்துக்கொள்ள வேண்டும்.

சில பேருக்கு நாக்கில் சனி இருப்பதாக நான் கூறுவேன். பாஜக தலைவர் இருக்கும்போதே அவர்கள் நாக்கில் சனி விடமாட்டேன் என்கிறது. இந்திய அள வில் தமிழகத்தல்தான் ஊழல் அதிகமாக உள்ளதாக பாஜக தேசிய தலைவர் அமித்ஷா கூறியிருப்பது வேடிக்கையானது. பழனிசாமி அரசை தாங்கிப் பிடிப்பது யார் என்று சின்ன குழந்தையை கேட்டால் கூட சொல்லும்.

கடந்த ஆண்டு முடிய வேண்டிய ஆட்சி இன்னும் தொடருகிறது என்றால் யாரால், ஆட்சி தொடர உதவியாக இருந்துவிட்டு மக்கள் நம்பிக்கையில்லாத இந்த அரசை இன்றைக்கு ஊழல் ஆட்சி என பாஜக தலைவர் சொல்வது வெறும் கண் துடைப்புதான். இவ்வாறு கூறினார்.


கோவிட்-19 பரவலால்  கடன்  தொகைத்  திரும்பச்  செலுத்துவதை ஒத்தி வைப்பதற்கானக்  கேள்வி-பதில்

கேள்வி 1: கோவிட்-19 பரவலால்  கடன்  தொகைத்  திரும்பச்  செலுத்துவதை ஒத்தி வைப்பது என்றால் என்ன?

பதில்: கோவிட்-19 பரவலால்  கடன்  தொகைத்  திரும்பச்  செலுத்துவதை ஒத்தி வைப்பது என்றால் குறிப்பிடப்பட்டக்  காலக்  கட்டம் வரை பி.டி.பி.டி.என். கடனைத் திரும்பச் செலுத்துவதை ஒத்தி வைப்பதாகும்.

கேள்வி 2: யாருக்கு இந்த கடனைத்  திரும்பச்  செலுத்துவதற்கான ஒத்தி வைப்பு வழங்கப்படும்?

பதில்: இந்த கடனைத்  திரும்பச்  செலுத்துவதற்கான ஒத்தி வைப்பு அனைவருக்கும்  வழங்கப்படும்.

கேள்வி 3: இந்த கோவிட்-19 கடனைத்  திரும்பச்  செலுத்துவதற்கான ஒத்தி வைப்புக்கு எவ்வாறு விண்ணப்பிப்பது?

பதில்: இதற்குக்  கடனாளிகள்  விண்ணப்பிக்க வேண்டியதில்லை, மாறாக ஒத்தி வைப்பு தானாக வழங்கப்படும்.

கேள்வி 4: கோவிட்-19 கடனைத்  திரும்பச்  செலுத்துவதற்கான ஒத்தி வைப்பு எப்போது அமலுக்கு வருகிறது?

பதில்: இந்த ஒத்தி வைப்பு நடவடிக்கை மார்ச் மாதம் 19ஆம்  தேதி தொடங்கி வரும்  செப்டம்பர் மாதம்  30ஆம்  தேதி வரை அமலில்  இருக்கும்.

கேள்வி 5: கடனாளிகளுக்கு என்னென்ன நன்மைகள்  கிடைக்கும்?

பதில்: கடனாளிகளுக்குக்  கடனைத்  திரும்பச் செலுத்துவதற்கு ஒத்தி வைப்பு வழங்கப்பட்டு இந்த கோவிட்-19 ஒத்தி வைப்புக்  காலக்  கட்டம்  முழுவதும்  அமலாக்க மற்றும்  சட்ட நடவடிக்கைகளிலிருந்து விலக்களிக்கப்படும்.

கேள்வி 6: இதற்கு நடப்பிலுள்ள சம்பளத்திலிருந்து பிடித்தம்  செய்துக்  கொள்ளும் முறையை நான்  ரத்துச்  செய்ய வேண்டுமா?

பதில்: தேவையில்லை. நடப்பிலுள்ள சம்பளத்திலிருந்து பிடித்தம்  செய்துக்  கொள்ளும் முறை அனைத்துக் கடனாளிகளுக்கும்  திரும்பச்  செலுத்தும்  தொகை ஒத்தி வைப்புக்கு ஏற்ப வழங்கப்பட்டுள்ளது. இதில்  எப்படியிருப்பினும் பிடித்தம்  செய்யும்  முறையைத்  தொடர விரும்பும்  கடனாளிகள்  தங்களின்  விண்ணப்பத்தை பி.டி.பி.டி.என். அதிகாரப்பூர்வ இணையத்  தளமான
(www.ptptn.gov.my/covid-19)
இல்
மார்ச்  23ஆம்  தேதி தொடங்கி ஆகஸ்ட்  15ஆம்  தேதி வரை விண்ணப்பிக்கலாம்.

கேள்வி 7: பிடித்தம் செய்வதிலிருந்து ஒத்தி வைப்பு நடவடிக்கை எப்போது அமலுக்கு வரும்? மார்ச்சிலா அல்லது ஏப்ரலிலா?

பதில்: பிடித்தம் செய்வதிலிருந்து ஒத்தி வைப்பு நடவடிக்கையும்  ஒரே தேதியில்தான்  அமல்படுத்தப்படும். இருந்த போதிலும் அனைத்துப்  பொதுச்சேவை ஊழியர்களும்  (மத்திய அரசு / மாநில அரசு /  சட்ட அமைப்பு) மற்றும்  ஒரு பகுதி தனியார்  நிறுவன ஊழியர்கள்  ஒத்தி வைப்புக்கான அறிவிப்புக்கு முன்பாகவே பிடித்தம்  செய்துக்  கொள்வர். தங்களின்  பிடித்தக்  கணக்கை   இவ்விவகாரம்  தொடர்பானக்  கட்டண உறுதிப்படுத்தலை (
<https://www.ptptn.gov.my/semakanpinjaman
)
வாயிலாகக்  கடனாளிகள்  சரிபார்த்துக்  கொள்ளலாம். இதில்  செலுத்தப்பட்டத்  தொகை திரும்பக்  கொடுக்கப்பட மாட்டாது.

சம்பளத்திலிருந்து பிடித்தம்  செய்துக்  கொள்ள
www.ptptn.gov.my/covid-19 <http://www.ptptn.gov.my/covid-19>
இணையத்  தளத்தில்  வரும்  ஆகஸ்ட்  மாதம்  15ஆம்  தேதிக்குள் விண்ணப்பிப்பவர்களைத் தவிர     இந்த சம்பளத்திலிருந்து பிடித்தம்  செய்துக்  கொள்வது ஏப்ரல் மாதத்திலிருந்து வரும்  செப்டம்பர்  மாதம்  வரை ஒத்தி வைக்கப்படும்.

கேள்வி 8: மார்ச்  மாதச்  சம்பளத்திலிருந்து முதலாளிமார்கள்  பிடித்தம் செய்து பி.டி.பி.டி.என்.னுக்கு தொகையைச்  செலுத்தா விட்டால் அதைக்  கடனாளியிடம்  திரும்ப ஒப்படைக்க வேண்டுமா?

பதில்: தேவையில்லை. சம்பளத்திலிருந்து பிடித்தம்  செய்தத்  தொகையை முதலாளிமார்கள்  நேரடியாக பி.டி.பி.டி.என்.னுக்குச் செலுத்த வேண்டும். தங்களின்  பிடித்தக்  கணக்கை   இவ்விவகாரம்  தொடர்பானக்  கட்டண உறுதிப்படுத்தலை (https://www.ptptn.gov.my/semakanpinjaman) வாயிலாகக்  கடனாளிகள்  சரிபார்த்துக்  கொள்ளலாம். இதில்  செலுத்தப்பட்டத்  தொகை திரும்பக்  கொடுக்கப்பட மாட்டாது.

கேள்வி 9: ஒத்தி வைப்புக்கானக்  கால அவகாசம்  முடிவுற்றதும்  சம்பளத்திலிருந்து பிடித்தம்  செய்துக்  கொள்ள கடனாளி புதிதாக விண்ணப்பிக்க வேண்டுமா?

பதில்: தேவையில்லை. அனைத்து சம்பளத்திலிருந்து பிடித்தம்  செய்துக்  கொள்ளும்  நடவடிக்கைகளும்  கோவிட்-19 திரும்பச்  செலுத்தும்  ஒத்தி வைப்புக்குப்  பிறகு தொடர்ந்து மேற்கொள்ளப்படும்.

கேள்வி 10: ஏ.கே.பி.கே. வாயிலாகக் கடனைச்  செலுத்துவோருக்கு ஒத்தி வைப்பு வழங்கப்படுமா?

பதில்: இவ்விவகாரம்  குறித்துக்  கடனாளிகள் ஏ.கே.பி.கே.உடன் இணைந்து பேச்சுவார்த்தை நடத்த வேண்டும்.

 கேள்வி 11: அப்படி கோவிட்-19 நோய்  முழுமையாக குணமடையா விட்டால்  செப்டம்பர்  30ஆம்  தேதிக்குப்  பிறகும்  இந்த ஒத்தி வைப்பு நடவடிக்கைத்  தொடரப்படுமா?

பதில்: கடன்  தொகையைத்  திரும்பச்  செலுத்தும்  திட்டம்  தொடர்பான முடிவு அவ்வப்போது ஆய்வுச்  செய்யப்படும்.

கேள்வி 12: இந்த ஒத்தி வைப்பின்  மூலம்  ஏற்படும்  பாதிப்பினால்  நான்  கடன்  தொகையைத்  திரும்பச்  செலுத்துவதற்கானக்  கால அவகாசம்  நீட்டிக்கப்படுமா?

பதில்: ஆமாம். கோவிட்-19 திரும்பச்  செலுத்தும்  தொகை ஒத்தி வைப்புக்கு முன்பு நிலுவைத்  தொகை இல்லாத அனைத்துக்  கடனாளிகளுக்கும் மறு சீரமைப்பு நடவடிக்கை வாயிலாகக்  கடன்  தொகையைத்   திரும்பச்  செலுத்தும்  கால அவகாசம்  நீட்டிக்கப்படும்.

கேள்வி 13: கோவிட்-19இல்  திரும்பச்  செலுத்தப்படும் தொகை ஒத்தி வைப்புக்கு முன்பு நிலுவைத்  தொகைக்  கொண்ட கடனாளிகளுக்கு எவ்வாறு மறுசீரமைப்புச்  செய்வது?

பதில்: இந்த ஒத்தி வைப்புக்கு முன்பு நிலுவைத்  தொகையைக்  கொண்டிருக்கும்  கடனாளிகள்  கடன்  தொகையை மறுசீரமைப்புச்  செய்வது குறித்து பி.டி.பி.டி.என்.னுடன்  கலந்தாலோசிக்க வேண்டும்.

கேள்வி 14: வழக்கமானக்  கடனாளிகளுக்கானக்  கடன்  தொகை எவ்வாறு மறுசீரமைப்புச்  செய்யப்படும்?

பதில்: வழக்கமானக்  கடனாளிகளுக்கானக்  கடன்  தொகை சம்பள மாற்றத்தின்  வாயிலாக மறுசீரமைப்புச்  செய்யப்படும்.

கேள்வி 15: இதில்  சம்பள மாற்றம்/மறுசீரமைப்பு/மறுதவணை/ ஒருங்கிணைக்கப்பட்ட விண்ணப்பங்களை இந்த ஒத்தி வைப்புக்  காலக்  கட்டத்தில்  செய்ய முடியுமா?

பதில்: முடியாது. இந்த அனைத்து விண்ணப்பங்களும்  வரும்  செப்டம்பர்  மாதம்  30ஆம் தேதி வரை ஒத்தி வைக்கப்படும்.

கேள்வி 16: இந்த ஒத்தி வைப்புக் காலம் முழுவதும்  கடனாளியின்  சி.சி.ஆர்.ஐ.எஸ். பதிவு எப்படி இருக்கும்?

பதில்: முடியாது. இந்த ஒத்தி வைப்புக்  கால அவகாசம்  அமல்படுத்தப்படும்  முன்னர் கடனாளியின்  சி.சி.ஆர்.ஐ.எஸ். பதிவு ஒரே மாதிரியாகத்தான்  இருக்கும். காரணம் இந்த ஒத்தி வைப்புக் கால அவகாசம் தடைக்  காலமாகக்  கருதப்படும். இருந்த போதிலும்  அப்படி கடனாளி கடன்  தொகையைத்  தொடர்ந்து திரும்பச் செலுத்தினால்  அவர்  செலுத்தியத்  தொகையின் அடிப்படையில்  பதிவு புதுப்பிக்கப்படும்.

கேள்வி 17: கோவிட்-19க்குப்  பிறகு கடன்  தொகை மறுசீரமைப்புச்  செய்யப்பட்டால் அது கடனாளியின்  சி.சி.ஆர்.ஐ.எஸ். பதிவுக்கு பாதிப்பை ஏற்படுத்துமா?

பதில்: இதில்  கடனாளிக்கு முந்தைய நிலுவைத்  தொகைகள்  இல்லாதவரை சி.சி.ஆர்.ஐ.எஸ்.சில்  கடனாளிக்குக்  கடன்  தொகை மறுசீரமைப்பு  பாதிப்பை ஏற்படுத்தாது.

கேள்வி 18: கடன்  மறுசீரமைப்பு அணுகுமுறையில் திரும்பச்  செலுத்துவதற்கானக்  கால அவகாசம்  மாறும்  போது கடனாளி புதிய ஒப்பந்தத்தைப்  பெறுவாரா?

பதில்: இல்லை. இதில்  பி.டி.பி.டி.என்.னுடன்  பதிவுச் செய்த மின்னஞ்சல்  வாயிலாகத்தான் கடனாளிக்கு அறிக்கை வரும். தங்களின்  மின்னஞ்சலைப் புதுப்பித்துக்  கொள்ள விரும்பும்  கடனாளிகள் (https://www.ptptn.gov.my/mail/Utama) என்ற இணையத்  தளத்தில்  செய்யலாம்.

கேள்வி 19: இந்த ஒத்தி வைப்புக்  காலக்  கட்டம்  முழுவதும்  நிர்வாகக்  கட்டணம்  விதிக்கப்படுமா?

பதில்: ஆமாம். தற்போது நடப்பில்  உள்ளதைப்  போல்  திரும்பச்  செலுத்தும்  தொகை ஒத்தி வைப்புக்  கால அவகாசத்திற்கு நிர்வாகக்  கட்டணம்  விதிக்கப்படும்.

கேள்வி 20: ஒத்தி வைப்புக்  காலக்  கட்டம்  முழுவதும்  கடனாளி கடன்  தொகையைச்  செலுத்த முடியுமா?

பதில்: முடியும். கடனாளி இணைய வங்கி முறை வாயிலாக அதைச் செய்யலாம்.

கேள்வி 21: நடமாடும் தடை உத்தரவு (பி.கே.பி.) காலக் கட்டத்தில் பி.டி.பி.டி.என். செயல்படுமா?

பதில்: நடமாடும் தடை உத்தரவு (பி.கே.பி.) காலக் கட்டத்தில் பி.டி.பி.டி.என். குறிப்பிட்ட அளவில் மட்டுமே செயல்படும். இதில் பி.டி.பி.டி.என்.னின்  தலைமையகம் உட்பட அனைத்துக்  கிளைகளும்  மூடப்பட்டிருக்கும். இதன்  அழைப்பு மையம்  கூட கடந்த மார்ச்  மாதம்  26ஆம்  தேதியிலிருந்து மூடப்பட்டு விட்டது.

கேள்வி 22: பி.கே.பி. காலக் கட்டத்தில் பி.டி.பி.டி.என்.னை வாடிக்கையாளர்கள்  எப்படித்  தொடர்புக்  கொள்வது?

பதில்: பி.கே.பி. காலக் கட்டத்தில் பி.டி.பி.டி.என்.னை வாடிக்கையாளர்கள்  கீழ்க்கண்ட அணுகுமுறைகள்  வாயிலாகத்  தொடர்புக்  கொள்ளலாம்:-

I.    https://www.ptptn.gov.my/hubungi-ptptn
இல்
 குறிப்பிடப்பட்டுள்ள அதிகாரியைத்  தொடர்புக்  கொள்ளுதல்; அல்லது

II.   https://bit.ly/eAduanPTPTN
இல்
கேள்விகளைக் கேட்டால் எங்களின்  அதிகாரி வேலை செய்யும்  7 நாட்களில்  பதிலளித்து விடுவார்.

தேசிய உயர்கல்வி நிதி அமைப்பு

2
020 மார்ச், 31st


முன்னேறும் அரசுப் பள்ளிகள் மாணவர்களுக்கு பயோ-மெட்ரிக் வருகைப்பதிவு

பிரதானமாக வேறு தொழில் ஓடும். இந்தச் சூழலை மாற்றும் வகையில் கல்வித்துறை, தொழில்நுட்பத்தைப் பயன்படுத்தி ஒரு தடாலடி நடவடிக்கையை எடுத்திருக்கிறது. அதுதான் பயோ மெட்ரிக் வருகைப் பதிவேடு. கார்பரேட் நிறுவனங்களில் பயன்படுத்தப்படும் இந்த வருகைப் பதிவேட்டுத் திட்டம் பரிட்சார்த்த அடிப்படையில் பெரம்பலூர் மாவட்டத்தில் செயல்படுத்தப்பட்டது. இத்திட்டம் நல்ல விளைவை ஏற்படுத்தியதை அடுத்து, தமிழகம் முழுவதும் இத்திட்டத்தை விரிவுபடுத்த உள்ளது கல்வித்துறை. அரசுப்பணிகள் அனைத்தையும் மின் ஆளுகை மயப்படுத்தும் பணிகள் நடந்து வருகின்றன. பெரம்பலூர் மாவட்டத்தில் அத்திட்டம் முழு வீச்சில் நடந்து வருகிறது. அத்திட்டத்தின் ஒரு பகுதியாகக் கடந்த ஜனவரி மாதம், ஆசிரியர்களுக்கான பயோ-மெட்ரிக் வருகைப் பதிவுத் திட்டம் பள்ளிகளில் தொடங்கப்பட்டது. இதன்படி, மாவட்ட அளவில் மொத்தமுள்ள 85 பள்ளிகளில், முதற்கட்டமாக 50 பள்ளிகளில் மட்டும் பயோ மெட்ரிக் எந்திரம் பொருத்தப்பட்டது. இதற்காக சம்பந்தப்பட்ட பள்ளி கம்ப்யூட்டர் ஆசிரியர்கள், கம்ப்யூட்டர் இயக்குபவர்களுக்குத் தேசியத் தகவல் மைய ஊழியர்கள் பயிற்சி அளித்தனர். இது நல்ல விளைவை ஏற்படுத்தவே, மாணவர்களுக்கும் இத்திட்டம் விரிவுபடுத்தப்பட்டுள்ளது. குரும்பலூர், துங்கபுரம், பேரளி அரசு மேல்நிலைப்பள்ளி, தம்பிரான்பட்டி, முருக்கன்குடி, வரகூர், காடூர், கூடலூர், வடக்குமாதவி அரசு உயர்நிலைப்பள்ளிகளில் முதற்கட்டமாகஇத்திட்டம் தொடங்கப்பட்டுள்ளது.


மலேசியாவில் கராத்தேயில் சாதிக்கும் தமிழச்சி சர்மினி!

‘எந்த விஷயமாக இருந்தாலும் அதில் பல தடங்கல்களைச் சந்திப்பது இயல்புதான். ஆனால், அதுவே உனக்குப் பிடித்த துறையாக இருந்தால் தடங்கல் களை வெற்றியின் படிகளாக மாற்றிக்கொள்!’ நானே என் மீதான நம்பிக் கையை இழந்துநின்ற சூழ் நிலையில் என் தாயார் எனக்குக் கொடுத்த நம்பிக்கை வார்த்தை இது. கெடா, கூலிமைச் சேர்ந் தவர் ஸ்ரீ சர்மினி சேகரன். நாட்டின் கராத்தே தேசிய அணியில் மெல்ல சிறகு விரித்து இருப்பவர். கராத்தேயில் குமிதே வகை யில் தனது பயணத் தைத் தொடங்கி உள்ள சர்மிக்கு இப்போது 25 வயது. மலேசிய புத்ரா பல் கலைக்கழகத்தில் முழுநேர மாக ஊடகத்துறையில் இளங் கலைப் பட்டப் படிப்பை மேற்கொண்டு வருகிறார். தாயார் செல்வராணி முனுசாமிதான் இவரின் கராத்தே ஆர்வத்திற்கு வித்திட்டவர். தனித்து வாழும் தாயார். பாலர்பள்ளி ஆசிரியை. தொடக்கத்தில் கராத்தே பயில குறைவான ஆர்வத்தை வெளிப்படுத்தி யவரை மெல்ல மெல்ல தூண்டி ஊக்கம் அளித்து வந்தார். வீட்டில் ஒரே பிள்ளை. அதுவும் பெண் குழந்தை. இந்த உலகத்தில் தலைநிமிர்ந்து வாழ வேண்டும் என்றால் பல சவால்க ளைத் துணிவோடு எதிர் கொள்ள வேண்டும். வெறும் கல்வியோடு வீட் டில் அவளை அடக்கி வைத்திருந்தால் எதுவும் சாத்தியப்படாது என்று அவரின் தாயார் செல்வராணி சிந்தித் ததன் பயனே, இன்று கராத்தே தேசிய அணி யில் சர்மினியின் பயணம். 13 வயதிலிருந்து கராத்தே பயிலத் தொடங்கி யவருக்கு 16 வயதில் தலைநகரில் உள்ள தேசிய விளையாட்டுப் பள்ளியில் கல்வியைத் தொடர வாய்ப்பு கிடைக்கிறது. மகள் சுதந்திரமாகவும் துணிவாகவும் வளர வேண்டும் என்பதற்காகக் கராத்தே கற்க சர்மினிக்கு ஆர்வம் தந்த செல்வராணியின் தாயுள்ளம், இந்த வாய்ப்பு அவருக்குக் கிடைத்தபோது பாசத்தால் கொஞ்சம் தடுமாறுகிறது. மகளைப் பல கிலோமீட்டருக்கு அப்பால் அனுப்ப வேண்டுமா? பல நாட் களுக்கு மகளைப் பிரிந்து இருக்க வேண்டுமா? இப்படி எல்லாம் நினைத்துக் கொண்டிருந்தால், மகளின் வளர்ச்சி இந்த எல்லையோடு மட்டுமே சுருங்கி விடும். மக ளின் பொருட்டு அவள் மீதான பாசத் தையும் தியாகம் செய்யத் துணிந்தார். அவரைச் சர்மினி யின் மாஸ்டர் தியாகராஜன் சமாதானம் செய்தார். தலைநகருக்கு வந்து கரா த்தே பயணத்தை மேற் கொண்டு தொடர்வதற்கு அம்மா என் மீது வைத்திருக் கும் நம்பிக்கையே முக்கிய காரணம் என்கிறார் சர்மினி. உலகச் சாம்பியன் போட்டி, உலகப் பிரீமியர் போட்டி, சுகிப், தாய்லாந்து, வியட்ந ஆகிய நாடுகளில் நடைபெற்ற பொது கராத்தே போட்டிகள், ஜப்பானில் நடைபெற்ற ஆசி யன் சீனியர் கராத்தே சாம்பி யன் போன்ற போட்டி களில் கலந்துகொண்டு பல பதங்களை வென்றுள்ளார். இரு ஆண்டுகளுக்கு ஒருமுறை நடைபெறும் உலக கராத்தே சாம்பியன் போட்டி யில் இருமுறை பங்கேற்று உள்ளார். 2014ஆம் ஆண்டில் ஜெர்மனியில் நடைபெற்ற உலக சாம்பியன் போட்டியில் முதல் முறையாகப் பங்கேற் றார். முதல் சுற்றிலேயே தோல்வியைத் தழுவினார். இருப்பினும், நம் பிக்கையை இழக்கவில்லை. கடந்தாண்டு ஆஸ்திரேலியாவில் நடை பெற்ற உலக சாம்பியன் போட்டியில் கலந்துகொண்டு அரையிறுதி வரை முன் னேறிச் சென்றார். இந்த உலக சாம்பியன் போட்டியில் ஒருமுறை யாவது வென்று உலக சாம்பியனாக ஆக வேண்டும் என்பதுதான் தன்னுடைய கராத்தே பயணத்தில் முக்கிய இலக்கு என்கிறார் சர்மினி. அதுமட்டுமின்றி, ஒலிம் பிக்கில் இப்போதுதான் கராத் தேவும் இணைக்கப்பட்டுள் ளது. எனவே, நம் நாட்டைப் பிரதிநிதித்து பதக்கம் வெல்ல வேண்டும் என்பதும் தன் வாழ்நாள் இலக்கு களில் ஒன்று. இதற்கு சீ கேம்ஸ் போட்டியில் இரண்டு பதக்கங்களை வென்றுள்ளேன். எனவே, இந்த ஆண்டு நடை பெறும் சீ கேம்ஸில் அந்த வெற்றியைத் தொடர்ந்து தக்க வைத்துக்கொள்ள இப்போதே என்னைத் தயார்படுத்தத் தொடங்கிவிட்டேன். சர்மினியின் கராத்தே பய ணம் இப்படிச் சென்று கொண் டிருக்கையில், இளங்கல்விப் பட்டப்படிப்பைத் தொடர அவ ருக்கு உயர்கல்வி அமைச்சு வாய்ப்பும் உபகாரச் சம்பளத்தையும் வழங்கியது. அதன் அடிப்படையில், இப்போது அவர் மலேசிய புத்ரா பல் கலைக்கழகத்தில் இளங் கலைப் படிப்பைத் தொடர்ந்து வருகிறார். கராத்தேவிற்கு அப்பாற்பட்ட நிலையில் தொலைக்காட்சித் தொகுப்பாளராக வேண்டும் என்பது அவரின் ஆசையாகும். ஆனால், இவை எல் லாம் கராத்தேவிற்குப் பிறகுதான்! சில முக்கியமான போட்டி களில் கலந்துகொள்ள வேண்டிய சூழ் நிலையில் அவரின் விரிவுரையாளர்கள் கல்வி விவகாரத்தில் மிகவும் உறுதுணையாக இருந்து அவரின் கராத்தே ஆர்வத்திற்கு மேலும், ஊக்கம் அளித்து வருவதாகவும் அவர்கள் அனைவருக்கும் என்னுடைய வெற்றிப் பய ணத்தில் முக்கிய பங்கு உள்ளது எனவும் என் சாதனைக ளுக்காக உழைத்த அனைவ ருக்கும் என்னுடைய நன்றிகள் என சர்மினி குறிப்பிட்டார். என்னுடைய வாழ்க் கையில் முதல் முன்னுதாரணம், என் அம்மாதான்! அவ்வளவு எளி தாக எதிலும் விட்டுக் கொடுத் துவிடமாட் டார். என் மீது என்னை விட அவருக் குத்தான் நம்பிக்கை அதிகம். அன்று அவர் என் மீதுள்ள பாசத்தின் காரண மாக என்னை வெளியில் செல்ல அனுமதித்து இருக் காவிட்டால் என்னுடைய கராத்தே பய ணமே தொடங்கி இருக்காது. தனியாளாக நின்று என்னை வளர்த்து எனக்கென்று ஓர் அடையாளத்தை உருவாக் கிக்கொள்ள துணைநிற் பவர் அவர்தான். அடிக்கடி என்னைச் சந்திக்க முடியவில்லை என்ற சிறு வருத் தம் அவரிடம் இருக் கத் தான் செய்யும். ஆனால், என்னுடைய வெற்றிகளில் அடுத்த கணமே அவற்றை மறந்து விடு வார் என்கிறா சர்மினி. கராத்தே போன்ற விளையாட்டுகளில் நம் சமூக பெண்கள் ஈடுபடுவது இப்போது அதிகரித்து வருகிறது. இந்நிலை தொடர வேண் டும். நம்மால் எதையும் சாதிக்க முடியும் என்ற துணிவை இது போன்ற விளையாட்டுகள் பெண் களுக்கு வழங்கும். அதுமட் டுமின்றி, தனியாளாக நிற்க வேண்டிய சூழ்நிலை வந்தால் யாரையாவது சார்ந்திருக்க வேண்டும் என்ற கட்டாயமும் இல்லை. என் அம்மா தனியாளாகத் தான் நின்றார்; என்னை வளர்த்தார்; எனக்கென்று ஓர் அடையாளத்தை வழங்கினார். தயங்கி நின்றால் சிறிய படியைக் கூட தாண்ட முடியாதே!


டெங்கு கொசுவை ஒழிக்க குளத்தில் மீனை விட்ட அமைச்சர் விஜயபாஸ்கர்!

திருவண்ணாமலை அருள்மிகு ஸ்ரீ அருணாச்சலேஸ்வரர் கோயில் ராஜகோபுரம் எதிரில் அமைந்துள்ள சர்க்கரைக் குளத்தில் டெங்கு கொசுக்களை அழிக்கும் கம்பூசியா மீன்களை விட்டார்  சுகாதாரத்துறை அமைச்சர் விஜயபாஸ்கர்.

தமிழகத்தில் டெங்கு காய்ச்சலால் பாதிக்கப்பட்டு உயிரிழந்தவர்களின் எண்ணிக்கை நாளுக்கு நாள் அதிகரத்து வருகிறது. உயிரிழப்புக்கு காரணமான டெங்கு கொசுவை அழிக்கும் நடவடிக்கையில் தமிழக சுகாதாரத்துறை தீவிர நடவடிக்கை எடுத்து வருகிறது. இந்த நிலையில் திருவண்ணாமலை வந்த  சுகாதாரத்துறை அமைச்சர் விஜயபாஸ்கர் மாவட்ட ஆட்சியர் அலுவலக கூட்டரங்கில் டெங்கு காய்ச்சல் தடுக்க நடவடிக்கைகள் குறித்த ஆய்வுக்கூட்டம் நடத்தினார். பின்னர் திருவண்ணாமலை அரசு மருத்துவக்கல்லூரி மருத்துவமனையில் காய்ச்சலால் அனுமதிக்கப்பட்டு சிகிச்சை பெற்று வரும் நோயாளிகளை நேரில் சென்று பார்வையிட்டு, மருத்துவக் குழுவினருக்கு ஆலோசனை வழங்கினார்.

இதையடுத்து, மாவட்டத்தில் உள்ள அருள்மிகு ஸ்ரீ அருணாச்சலேஸ்வரர் கோயில் தேரடி வீதி, சர்க்கரை குளம் அருகில் காய்ச்சல் மருத்துவ முகாமை அமைச்சர் தொடங்கி வைத்து, பொதுமக்களுக்கு நீலவேம்பு குடிநீர் வழங்கினார். பின்னர் திருவண்ணாமலை நகராட்சியில் உள்ள 39 வார்டுகளுக்கும் மிதிவண்டிகள் மூலம் வீடுவீடாக நிலவேம்பு குடிநீர் வழங்கும் நிகழ்ச்சியை கொடியசைத்து தொடங்கி வைத்தார்.

இதைத் தொடர்ந்து அருள்மிகு ஸ்ரீ அருணாச்சலேஸ்வரர் கோயில் ராஜகோபுரம் எதிரில் அமைந்துள்ள சர்க்கரைக் குளத்தில் டெங்கு கொசுக்களை அழிக்கும் கம்பூசியா மீன்களை விட்டார். அப்போது, அமைச்சர் சேவூர் எஸ்.ராமச்சந்திரன், எம்எல்ஏக்கள் தூசி கே.மோகன், வி.பன்னீர்செல்வம் மாவட்ட ஆட்சியர் கே.எஸ்.கந்தசாமி உள்ளிட்ட சுகாதாரத்துறை அதிகாரிகள் உடனிருந்தனர்.


முதல்முறை வீடு வாங்கினால் கூடுதல் பணம் மீட்பு!

முதல் முறை வீடு வாங்குவோர் அதற்கான நிதித் தேவையை சமாளிக்கும் வகையில் அவர்களின் ஊழியர் சேமநிதி (இபிஎப்) சேமிப்பிலிருந்து பணம் பெறுவது ஒரு நல்ல ஆலோசனைதான். எனினும் அதன் விவரங்கள் ஆராயப்பட வேண்டும் என இரண்டாவது நிதியமைச்சர் டத்தோ ஜொஹாரி அப்துல் கனி கூறியுள்ளார். இபிஎப் கணக்கு 2இன் நிதியளவை 30 விழுக்காட்டிலிருந்து 40 விழுக்காட்டிற்கு உயர்த்தும் ஆலோசனைகள் மீதான கலந்தாலோசனைகள் நடைபெற்று வருகின்றன. இபிஎப் சேமிப்பிலிருந்து பெறப்படும் தொகை வீடு வாங்குவோரின் சக்திக்கு உட்பட்ட வீடுகளுக்கானது மட்டுமே என்பதை உறுதி செய்ய அரசாங்கம் விரும்புகிறது. அத்துடன் யூனிட்டிரஸ்டுகள் போல வீடு வாங்க இபிஎப்பிலிருந்து பணம் பெற்றவர்கள் அடுத்து ஏதேனும் விற்பனை நடவடிக்கையின் மூலம் வரும் தொகையை மீண்டும் இபிஎப்பில் செலுத்த வேண்டும் என்றார் அமைச்சர். அவ்வாறு முதல் முறை வீடு வாங்குவோர் கோரும் நிதியுதவி அளவு முழுவதுமாக அதிகரிக்கப்பட மாட்டாது. ஒரு குறிப்பிட்ட விழுக்காட்டளவு குறித்தும் முதல் முறை வீடு வாங்குவோருக்கான தவணைத் தொகைகளை செலுத்த உதவும் வகையில் பகுதியளவு பணத்தை இபிஎப் எப்படி அனுமதிக்க முடியும் என்பதையும் அரசாங்கம் ஆராய்ந்து வருகிறது என்றார் அமைச்சர்.


மாற்றுத் திறனாளி வேலை தேடுகிறார்.

சுங்கை பாக்காப், பிறவிலேயே காலில் ஊனம் ஏற்பட்டு மனதளவில் நம்பிக்கையுடன் இருந்து வரும் தங்கள் மகன் விவியன் த/பெ எஸ்.மேத்தியூஸ் என்பவருக்கு ஏதா வது வேலை கிடைக்குமா என்ற எதிர் பார்ப்போடு இந்தியப் பெற்றோர் காத்துக் கொண்டிருக்கின்றனர். நல்ல திறனும், கல்வியறிவும் கொண்டுள்ள தமது மகனுக்கு ஏதாவதுஓர் வேலை கிடைக்க வேண்டும் என்ற நம்பிக்கையில் அரசாங்கத்துறையிலும் தனியார் நிறுவனங்களிலும் வேலைத் தேடி அலைந் துக் கொண்டிருப்பதாக தென் செபராங் பிறை, வால்டோர் தோட்டத்தைச் சேர்ந்த தந்தை எஸ்.மேத்தியூஸ் தெரிவித்தார். இவரைப் போன்றவர்கள் எந்நிலையிலும் ஒதுக்கப்படாமல் சமுதாயத்திற்கு இவர்களின் பங்களிப்பும் தேவையெனக் கருதி அரசாங்கமும் இவர்களுக் கென பல பயிற்சிகளும் வழங்கி வேலை வாய்ப்பையும் வழங்கி வருகின்றது. இதே போன்று தனியார் நிறுவனங்களும் உடல் குறை உடையோருக்கு வேலை வாய்ப்பினை வழங்க வேண்டும் என வலியுறுத்தி வருவது வரவேற்கக் கூடியது என்றார். இப்படிப்பட்ட சூழ்நிலையில் இவருக்கென தாம் மேற்கொண்ட முயற்சிகள் யாவும் தோல்வியிலேயே முடிந்தது என ஒரு பேருந்து ஓட்டுநரான எஸ். மேத்தியூஸ் வேதனையுடன் குறிப்பிட்டார். இளைஞர் விவியன் மேத்தியூஸின் நிலையில் நல்லுள்ளம் கொண்டு அரசாங்கமோ அல்லது தனியார் நிறு வனங்களோ அவருக்கு வேலை வாய்ப்பை வழங்க முன் வர வேண்டுமென விவியனின் தந்தை உருக்கமுடன் கேட்டுக் கொண்டுள்ளனர். தொடர்புக்கு எஸ்.மேத்தியூஸ் 014-3446192.


அனைத்துலக அறிவியல் புத்தாக்க தொழிநுட்ப கண்காட்சி!

காஜாங் அறிவு சார்ந்த அல்லது அறிவை மேம்படுத்துகிற கல்வியே (அறிவு + இயல் ) அறிவியல் என்று கூறலாம். ஒரு பொருள் அல்லது செய்தியை வரையறுக் கப்பட்ட முறையில், ஆழமாக, ஆராய்ந்து பரீட்சித்து பார்ப்பதே அறிவியலாகும்.அதன் பொருட்டு இளம் ஆய்வாளர்களின் அறிவியல் புத்தாக்க தொழில் நுட்பத் துறையில் தொடர்ந்து பல்வேறு சாதனைகளை படைத்து வரும் காஜாங் தமிழ்ப்பள்ளி மாணவர்களின் படைப்பாற்றல் மலேசிய இந்தியர்களுக்கு கிடைத்த மாபெரும் அங்கீகாரமாக கருதப்படுகிறது. குறிப்பாக தலைநகர் கோலாலம்பூரில் உள்ள கே.எல்.சி.சி மாநாட்டு மையத்தில் இடம்பெற்ற ஐடெக்ஸ் எனப்படும் அனைத்துலக அறிவியல் புத்தாக்க தொழில்நுட்ப கண்காட்சியில் நடைபெற்ற அறிவியல் போட்டிகளில் காஜாங் தமிழ்ப்பள்ளி மாணவர்கள் 6 தங்கப்பதக்கங்களை வென்று பள்ளிக்கு பெரும் புகழை சேர்த்துள்ளனர். உலக அளவிலான இப்போட்டியில் மலேசியா உட்பட வெளிநாட்டைச் சேர்ந்த நூற்றுக்கும் மேற்பட்ட போட்டியாளர்கள் களமிறங்கினர். ஆசிரியர் தங் கேஸ்வரி அண்ணாமலை, பத்மா சுப்ரமணியம் ஆகியோரின் தலைமையில் காஜாங் தமிழ்ப்பள்ளியின் சார்பில் 11 குழுக்களிலிருந்து 63 மாணவர்கள் பங்கு கொண்டு தங்களின் படைப்பாற்றலை வெளிப்படுத்தினர். இதில் இளம் ஆய்வாளர்களுக்கான பிரிவில் களமிறங்கிய மாணவர்கள் 6 தங்கப் பதக்கங்க ளும் 2 வெள்ளிப் பதக்கங்களும் 3 வெண்கலப் பதக்கங்களும் வென்றனர். ஆசிரியர்களின் கருத்து ஆசிரியர் நெடுஞ்செழியன்:தமிழ்ப்பள்ளிகள், தமிழ்ப்பள்ளி மாணவர்களின் வளர்ச்சியில் மலேசிய நண்பன் ஒரு முக்கியமான பங்கினை ஆற்றி வருவதை மறுப்பதற்கில்லை. ஒவ் வோர் ஆண்டும் மலேசிய நண்பன் அமல்படுத்தி வரும் தமிழ்ப்பள்ளியே எனது தேர்வு என்ற சுலோகம் பல பெற்றோர் தங்கள் பிள்ளைகளை தமிழ்ப் பள்ளிக்கு அனுப்புவதை சாத்தியமாக்கியுள்ளது. அது மட்டுமின்றி, இதுபோன்ற அறிவியல் விழாக்களுக்கும் மலேசிய நண்பன் முன்னுரிமை அளித்து மாணவர்களுக்கும், பெற்றோர்களுக்கும், ஆசிரியர்களுக்கும் உற்சாகத்தை அளித்து வருவது பாராட்டுக்குரியது. ஆசிரியர் பத்மா சுப்ரமணியம்: தமிழ் ஆரம்பப்பள்ளி மாணவர்களின் மத்தியில் சிறந்த ஆளுமை மற்றும் மனித நேய அடிப்படையில் சிறந்த மகிமை வேறுபாடு ஆகியவற்றை உருவாக்க முடியும் என்பதை கருத்தில் கொண்டு இந்த இளம் ஆய்வாளர்களின் அறிவியல் விழாவில் காஜாங் தமிழ்ப்பள்ளி மாணவர்கள் களமிறங்கினர். இரண்டாவது முறையாக இப்போட்டியில் பங்கு கொண்ட மாணவர்கள் சற்றும் எதிர்பாராத அளவிற்கு சாதனை படைத்தது பெரு மையாக உள்ளது. தலைமை ஆசிரியர் ஜோன் பொஸ்கோ: அறிவியல் துறைகளில் தமிழ்ப்பள்ளி மாணவர்கள் உலகளவில் நடத்தப்படும் போட்டிகளில் பங்கெடுத்து வெற்றி பதக்கங்களை அள்ளிக் குவித்து நாட்டிற்கு பெருமை சேர்க்கின்றனர். இதில் அனைவரின் உழைப்பும் அடங்கியுள்ளது. குறிப்பாக மாணவர்கள் மத் தியில் உயர் நிலை சிந்தனை ஆற்றலை வளர்க்கவும் கல்வி அமைச்சின் சீரிய திட்டங்களை சிறந்த முறையில் மாணவர்களிடம் கொண்டு சேர்க்கவும் இதுபோன்ற போட்டிகள் வழி காண்கின்றன. இந்நிலையில் ஒரு மாணவரின் தனி திறமை வெளிப்படுவதுடன் பல்கலைக் கழக நடவடிக்கைகளுக்கும் வழித் தடமாக அமைகிறது. பெற்றோர் ஆசிரியர் சங்கத் தலைவர் சுதானந்தன்: நமது தமிழ்ப்பள்ளி மாணவர்களின் கல்வித் தரம் நல்ல அடைவு நிலை கண்டுள்ளதுடன் அறி வியல், கணக்கு, ஆங்கிலம் போன்ற பாடங்களில் மற்ற பள்ளி மாணவர்களை விடச் சிறந்து விளங்க அறிவியல் விழாவில் கலந்து கொள்ளும் மாணவர் களின் திறன் மேம் பாடு காணவும் உதவுகிறது. அறிவியல் கண்டுபிடிப்புகளில் பல கண்டுபிடிப்புகளை அறிமுகப்படுத்தி உலக அளவில் முத்திரைப் பதித்துள்ள காஜாங் தமிழ்ப்பள்ளி மீண்டுமொரு சாதனையை படைக்க இந்தோனேசியாவில் உள்ள ஜாகர்த்தா நகருக்கு தனது சாதனை நட்சத்திரங்களை அனுப்பி வைக்க ஆயத்தமாகி வருகிறது. மாணவர்களின் கருத்து எஸ்.ஹாரிஸ் குமார், தி.கதிரேஸ்: இந்த இளம் ஆய்வாளர்கள் அறிவியல் விழாவில் ஜெயிப்பதோ தோற்பதோ முக்கியமல்ல. இதில் அறிந்து கொள் வதுதான் மிக முக்கியம். தற்போது எங்களுக்குள் கொழுந்துவிட்டு எரியும் தீயானது இன்னும் நூறு ஆண்டுகளுக்கு எரிய வேண்டும் என்பதே எங்கள் நோக்கம். புதுப்புது கண்டுபிடிப்புகளை உருவாக்க வேண்டும் என்பதே எனது கனவு. கேவன் ரெட்டி: இரண்டாவது முறையாக ஐடேக்ஸ் அனைத்துலக அறிவியல் புத்தாக்க தொழில்நுட்பப் போட்டியில் பங்கு கொண்டு தங்கம் வென்றதை கண்டு மகிழ்ச்சி கொள்கிறோம். அதோடு கடந்தாண்டு பாலியில் நடைபெற்ற இளம் ஆய்வாளர்களுக்கான போட்டியில் பங்கு கொண்டது பெரும் பாக்கி யமாக கருதுகிறோம். அதே சமயம் இம்முறை போட்டியில் தங்கப் பதக்கம் வெல்வதற்கு கடந்தாண்டு அனுபவம் பெரும் உதவியாக இருந்தது. மேலும் எங்களின் இந்த இரட்டை வெற்றிக்கு தலைமையாசிரியர், ஆசிரியர்கள், பெற்றோர் உட்பட சக நண்பர்கள் பக்க பலமாக விளங்கினர். யூ.ரூபன், கே.ரிதேஷ்: அறிவியல் கண்டுபிடிப்புகள் அனைவருக்கும் ஆக்கம் தருவதாக இருக்க வேண்டும். பள்ளிகளில் படிக்கும்போதே அறிவியல் பாடத்தில் ஆர்வமாக இருந்தால் மேல்படிப்பு படிக்கும்போது புதுப்புது கண்டுபிடிப்புகளை உருவாக்குவது சுலபமாக இருக்கும். ஜி.ரிக்ஷேன்திரன், என்.யோகிட்: புதிய கண்டுபிடிப்புகளுக்கு முழுமையான செயல்வடிவம் கொடுக்க வேண்டும் என்பதுதான் டாக்டர் அப்துல்கலாமின் லட்சியக் கனவு. அதனை மாணவர்கள் நிறைவேற்ற வேண்டும் என்பதுதான் தனது கனவு. எஸ்.ஹெர்வின் கணேஷ், ஆர்.அபிராமி: எழுவது முதல் விழுவது வரை அன்றாடம் நம் செயல்பாடுகளில் அறிவியலின் பயன்பாடு நீக்கமற நிறைந்தி ருப்பதில் எத்தணையும் ஐயமில்லை. விழித்தவுடனேயே தேவைப்படும் நீர் முதல் உறக்கம் வரை விஞ்ஞான கண்டுபிடிப்புக்கள் இல்லாமல் எந்த நாளும் கழிவதில்லை. இவற்றின் எண்ணிக்கை நாளொரு மேனியும் பொழுதொரு வண்ணமாக அதிகரித்துக் கொண்டே செல்கிறது. அவற்றை ஒவ்வொன்றாக ஆய்வு செய்வதே ஆராய்ச்சியாளர்களின் கடமை. எம்.சங்கீர்த்தன, ஜி.கவினேஷ்ஸ்ரீ: நாமும் விண்வெளி ஆராய்ச்சியாளராகலாம் என்பதுடன் தொலை நோக்கை எவ்வாறு பயன்படுத்துவது அவற்றை எப்படி உருவாக்குவது போன்றவற்றை குறித்து அறிந்து கொள்வதன் ஆர்வமே தன்னை ஆராய்ச்சியாளர் ஆக வேண்டும் என்ற எண்ணம் தூண்டியது. எஸ்.ஸ்ரீ தர்சினி, கே.திவ்யா:பல்வேறு உணவு வகைகளை நாம் இங்கு இறக்குமதி செய்கிறோம். இவற்றை எல்லாம் கண்காணிப்பதற்கும் ரசாயன பாதிப்பு இல்லாமல் இருப்பதை உறுதிப்படுத்துவதற்கும் தேசிய உணவுக் கொள்கையினை உருவாக்கி அறிவியல் ரீதியில் ஆராய்ச்சியினை மேற் கொள் ளவே விருப்பம். எஸ்.ரிஷிகா, ஹரினி: நமது மக்களின் ஆரோக்கியத்தை பேணுவதில் ரசாயன அதிகாரிகளின் பங்கு மகத்தானது. அதன் பொருட்டு தரமான உணவுகளை தயாரித்து மக்களின் ஆரோக்கியமான வாழ்க்கைக்கு ஈடு செய்வதையே ஓர் ஆராய்ச்சியாளர் இலக்காக கொண்டிருக்க வேண்டும். டிவேஷ் ரெட்டி, பிரதீபன்: உயர்ந்த வருமானம் மற்றும் வளர்ச்சியடைந்த நாடாக மலேசியா உருமாற்றம் காண அறிவியல் துறை அவசியமானதாக கருதப் படுகிறது. அவ்வகையில் எதிர்காலத்தில் இதர நாட்டு ஆராச்சியாளர்களை காட்டிலும் மலேசிய ஆராய்ச்சியாளர்கள் சளைத்தவர்கள் அல்லர் என்பதை உணர்த்தவே இளம் வயதிலேயே இத்துறையில் ஆர்வம் கொண்டிருக்கிறோம். நாம் இந்த உலகில் எத்தனையோ விசயங்களை அறிகிறோம், பல படைப்புகளைக் கண்டு பிரமிக்கிறோம், நாமே ஒரு மிகப் பெரிய அதிசயம் என்பதை நம்மை நாம் நோக்கினால் அறியப் பெறுவோம்.


சீகிரியாவை பார்வையிட இணையத்தளம் ஊடாக அனுமதி!

இலங்கையின் பிரசித்தி பெற்ற சுற்றுலா தளமான சீகிரியாவை பார்வையிடுவதற்கான அனுமதியை, இணையத் தளம் ஊடாக வழங்குவதற்கு அரசாங்கம் கவனம் செலுத்தியுள்ளது. சீகிரியாவை பார்வையிடுவதற்கு வருகை தருகின்ற சுற்றுலா பயணிகளுக்கு ஏற்படுகின்ற சிரமம் மற்றும் நெரிசலை தடுக்கும் நோக்கில் இணையத்தளத்தில் அனுமதி பத்திரங்களை பெற்றுக்கொள்ள வாய்ப்பு ஏற்படுத்தப்படவுள்ளது. சீகிரியாவிலுள்ள சுற்றுலா பயணிகளுக்கு அனுமதி பத்திரம் வழங்கும் மத்திய நிலையத்தில் இந்த வசதி எதிர்வரும் 11ஆம் திகதி கல்வி அமைச்சர் அகில விராஜ் காசியவசம் தலைமையில் ஆரம்பிக்கப்படவுள்ளது. இணையத்தளம் ஊடாக விண்ணப்பிக்கப்படும் அனுமதி பத்திரம் 3 மாதங்களுக்கு செல்லுப்படியாகும். இதேவேளை, 2700 ஆண்டுகளாக பாதுகாக்கப்படுகின்ற இப்பன்கட்டுவ மெகாலித்திக் கல்லறையில் பூமியில் இந்த நிலையம் திறக்கப்படவுள்ளது.


உலகின் அழகான பெண் இவர்தான் - பீப்புள் பத்திரிக்கை வெளியீடு

2015ஆம் ஆண்டின் உலகின் மிக அழகிய பெண்ணாக ஹாலிவுட் நடிகையான சாண்ட்ரா புல்லக்கை அமெரிக்காவின் ‘பீப்புள்’ பத்திரிகை தேர்ந்தெடுத்துள்ளது.

அமெரிக்காவில் இருந்து வெளியாகும் பிரபல பத்திரிக்கையான ‘பீப்புள்’ பத்திரிரிக்கை 2015ஆம் ஆண்டின் உலகின் மிக அழகிய பெண்ணாக ஹாலிவுட் நடிகையான சாண்ட்ரா புல்லக்கை தேர்ந்தெடுத்துள்ளது. மேலும் அவரது புகைப்படத்தை அட்டைப்படத்திலும் வெளியிட்டு சிறப்பித்துள்ளது.

சாண்ட்ரா புல்லக்கின் வயது 50 ஆகும். இவர் ‘ஹாங்மேன்’, ‘ஸ்பீட்’, ‘தி புரொபசல்’, ‘தி ஹார்ட்’ உள்ளிட்ட ஹாலிவுட் படங்களில் நடித்துள்ளார். 2004ஆம் ஆண்டு இவருக்கு ‘மில்லியன் டாலர் பேபி’ என்ற படத்திற்காக சிறந்த நடிக்கைக்கான ஆஸ்கார் விருது வழங்கப்பட்டது. கடைசியாக இவர் நடித்த சயின்ன்ஸ் பிக்சன் படமான ‘கிராவிட்டி’ படத்திற்கும் சிறந்த நடிகைக்கான ஆஸ்கார் விருதுக்காக பரிந்துரை செய்யப்பட்டார்.


செம்பனைத் தோட்டத்தில் பல்கலைக்கழக மாணவரின் சடலம்!

மலாக்காவிலுள்ள உள்நாட்டு பல்கலைக்கழகமொன்றில் பயிலும் மாணவரின் சடலம் தெலுக் செங்காடி யிலுள்ள செம்பனைத் தோட்டத்தில் கண்டுபிடிக் கப்பட்ட விவகாரம் இங்கு பெரும் பரபரப்பை ஏற்படுத்தி யுள்ளது.நேற்று முன்தினம் மாலை 6 மணியளவில் செம்பனைத் தோட்டத் தொழிலாளர் பல்கலைக்கழக மாண வரான முகமட் அஸிம் நஸ்ரி சம்சுடினின் (வயது 21) சடலத்தைக் கண்டுள்ளனர். சம்பவம் நிகழ்ந்த தினத்தன்று, காலை 11 மணியளவில் சம்பந்தப்பட்ட நபர் சக நண்பரின் மோட்டார் சைக்கிளில் தோட்டத்தை சுற்றி பார்ப்பதற்காக சென்றுள்ளார்.தெலுக் செங்காட் பட்டணத்திற்குச் செல்லும் சாலையிலிருந்து 300 மீட்டர் தூரத்தில் சடலம் மீட்கப்பட்டதாக கோத்தா திங்கி மாவட்ட போலீஸ் படைத் தலைவர் ரஹ்மாட் ஒத்மான் தெரிவித்தார். சம்பவம் நிகழ்ந்த இடத்திற்குச் சென்று பார்க்கையில் கொலை செய்யப்பட்டதாக நம்பப்படும் நபர் தரையில் கிடந்தார். அவர் நீல நிற சட்டையும் நீல நிற ஜீன்சும் அணிந்திருந்தார். ஆனால் அங்கு எந்தவித அடையாள ஆவணங்கள் கிடைக்கவில்லை. அந்நபரின் முதுகு பகுதியில் 3 செண்டி மீட்டர் அகலம் கொண்ட கூர்மையான ஆயுதத்தால் குத்தப்பட்ட காயம் இருந்தது விசாரணையில் தெரிய வந் தது. சடலம் இருந்த இடத்திலிருந்து 23 மீட்டர் தூரத்தில் 36 செண்டி மீட்டர் நீளம் கொண்ட கத்தியை போலீசார் மீட்டுள்ளனர். சம்பந்தப்பட்ட நபர் ஓட்டி வந்த மோட்டார் சைக்கிளையும் போலீசார் சம்பவம் நிகழ்ந்த இடத்திலிருந்து மீட்டனர்.இவர் ரவாங் தாசேக் புத்ரியைச் சேர்ந்தவர் ஆவார். இந்தச் சம்பவம் தொடர்பில் அவரின் குடும்பத்திற்கு தகவல் தெரிவிக்கப்பட்டு விட்டதாக ரஹ்மாட் ஒத்மான் தெரிவித்தார். இந்த மாணவர் தன்னுடைய மேற்கல்விக்கான நடைமுறை பயிற்சியை இந்த தோட்டத்தில் மேற்கொண்டு வந்துள்ளார். இவரின் இந்த பயிற்சி காலம் வரும் மார்ச் மாதம் 6ஆம் தேதி முடிவடைய இருந்தது.இந்த சம்பவத் திற்கான நோக்கமும் காரணமும் இன்னும் தெரிய வரவில்லை. இதன் தொடர்பில் துரித விசாரணை மேற் கொள்ளப்பட்டு வருவதாக அவர் சொன்னார்.


என் குழந்தையின் வங்கிக் கணக்கையும் முடக்குவதா?  நஜீப் மகள் பாய்ச்சல்

பெட்டாலிங் ஜெயா,

தம் தந்தை டத்தோஸ்ரீ நஜீப்பிற்கான ஜாமீன் தொகையினை செலுத்திய பிறகு, தமது தனிப்பட்ட வங்கிக் கணக்கு முடக்கப்பட்டதாகப் புதல்வி நூர்யானா நஜ்வா தெரிவித்துள்ளார். தமது தனிப்பட்ட வங்கிக் கணக்கை முடக்க வேண்டும் என்று தமது வங்கிக்கு உத்தரவு வந்துள்ளதாக நூர்யானா தமது முக நூலில் குறிப்பிட்டுள்ளார்.

Read More: Malaysia Nanban Tamil Daily on 6.7.2018


இலங்கையில் பெரும் தாக்குதல்: விமான நிலையத்தில் பலத்த பாதுகாப்பு

குண்டு வெடிப்புச் சம்பவத்தால், கட்டுநாயக்க விமான நிலையத்தின் பாதுகாப்பு பலப்படுத்தப்பட்டுள்ளது. விமான நிலையம் வரும் பாதையில் சோதனை களும் பலப்படுத்தப்பட்டுள்ளன. அத்துடன், விமான நிலைய பார்வையாளர் பகுதி மூடப்பட்டுள்ளது. விமானப் பயணிகளை தவிர ஏனையவர்கள் வளா கத்திற்கு அனுமதிக்கப்படமாட்டார்கள் என்று விமான நிலைய பாதுகாப்பு அதிகாரிகள் தெரிவித்துள்ளனர்.


இந்தியர்களுக்கான பெம்பான் நிலத்திட்ட விவரங்கள் எனக்குத் தெரியாது. பேரா மந்திரி புசார் கைவிரிப்பு.

(ப.சந்திரசேகர்) ஈப்போ,

ஒன்பது ஆண்டுகளுக்கு முன்பு புறம்போக்கு நிலங்களில குடியிருப்போரை மறு குடியேற்றம் செய்ய முந்தைய அரசாங்கத்தின் மூலம் தயார் செய்யப்பட்ட பெம்பான் நிலத் திட்டம் பற்றிய விவரங்கள் எதுவும் எனக்குத் தெரியாது. இதுபற்றிய விவரங்களைத் தெரிந்து கொண்டு பதிலளிக்கிறேன் என்று பேரா மந்திரி புசார் டத்தோஸ்ரீ அமாட் பைஸால் அஸுமு இங்கு கூறினார்.புந்தோங் அதன் சுற்று வட்டாரங்களில் விடுபட்ட 500 குடும்பங்களின் மறுகுடி யேற்றத்திற்காக பத்துகாஜா பகுதியில் உள்ள பெம்பான் நிலத் திட்டம் தொடங்கப்பட்டது.

Read More: Malaysia Nanban Tamil Daily on 14.2.2019


வங்கதேச அணியை 22 ரன்கள் வித்தியாசத்தில் வீழ்த்தியது இங்கிலாந்து.

இங்கிலாந்து அணியுடனான முதல் டெஸ்ட் போட்டியில், 22 ரன்கள் வித்தியாசத்தில் வங்கதேச அணி தோல்வியை தழுவியது. 286 ரன் எடுத்தால் வெற்றி என்ற இலக்குடன் களமிறங்கிய வங்கதேசம் 2வது இன்னிங்சில் அனைத்து விக்கெட்களையும் இழந்து 268 ரன்களை மட்டுமே எடுத்தது. சிட்டகாங், அகமது சவுத்ரி ஸ்டேடியத்தில் நடந்து வரும் இப்போட்டியின் முதல் இன்னிங்சில் இங்கிலாந்து 293 ரன், வங்கதேசம் 248 ரன் எடுத்தன. இதைத் தொடர்ந்து, 48 ரன் முன்னிலையுடன் 2வது இன்னிங்சை தொடங்கிய இங்கிலாந்து அணி, 3ம் நாள் ஆட்ட முடிவில் 8 விக்கெட் இழப்புக்கு 228 ரன் எடுத்திருந்தது. நேற்று நடந்த 4வது நாள் ஆட்டத்தில், இங்கிலாந்து 240 ரன்னுக்கு ஆல் அவுட்டானது. ஷாகிப் ஹசன் 5 விக்கெட் வீழ்த்தினார். இதையடுத்து, 286 ரன் எடுத்தால் வெற்றி என்ற இலக்குடன் 2வது இன்னிங்சை தொடங்கிய வங்கதேசம் 4ம் நாள் ஆட்ட முடிவில் 8 விக்கெட் இழப்புக்கு 253 ரன் எடுத்தது. இம்ருல் 43, மோமினுல் 27, ஷாகிப் 24, கேப்டன் முஷ்பிகுர் 39 ரன் எடுத்தனர். சப்பிர் ரகுமான் 59, தைஜுல் 11 ரன்னுடன் களத்தில் இருந்தனர். கை வசம் 2 விக்கெட் இருக்க, வங்கதேசம் வெற்றி பெற இன்னும் 33 ரன் தேவை என்ற பரபரப்பான நிலையில், இன்று கடைசி நாள் ஆட்டம் தொடங்கியது. 11 ரன்களுடன் கலந்து இருந்த தைஜுல் ஸ்டோக்ஸ் பந்தில் ஆட்டமிழந்தார், அடுத்து களமிறங்கிய ஷபியுல் இஸ்லாம் விக்கெட்டையும் ஸ்டோக்ஸ் வீழ்த்தி வெற்றிக்கு வித்திட்டார். இன்று கடைசி நாள் ஆட்டம் தொடங்கிய 19-வது நிமிடத்திலேயே போட்டி முடிவு பெற்றது.


சிறப்பான சேவை புரிந்தமைக்காக 7 தமிழ் போலீஸ் அதிகாரிகளுக்கு பதவி உயர்வு

அலோஸ்டார் கெடா மாநில அரச மலேசிய போலீஸ் படையின் மாதாந்திர ஒன்று கூடும் நிகழ்ச்சியில் கெடா மாநிலத்தைச் சேர்ந்த ஏழு இந்திய போலீஸ் அதிகாரி களுக்கு பதவி உயர்வும் நற்சான்றிதழும் வழங்கப்பட்டது. கோலமூடா மாவட்ட (சுங்கைப்பட்டாணி) போலீஸ் தலைமையகத்தின் சிறப்பு போலீஸ் பிரிவைச் சேர்ந்த இன்ஸ் பெக்டர் எஸ்.கந்தன் நேற்று ஏ.எஸ். பியாக பதவி உயர்வு பெற்றார். இவர் அரசியல் பிரிவில் பல ஆண்டுகளாக சேவையாற்றி வந்துள்ளார் என்பது இங்கு குறிப்பிடத்தக்கது. இவரோடு கெடா மாநில போலீஸ் தலைமை யகத்தைச் சேர்ந்த கே.பிரகாஷ் என்பவரும் ஏ.எஸ்.பி.யாக பதவி உயர்வு பெற்றார். இவர்களோடு கெடா மாநில போலீஸ் தலைமையகத்தில் நீண்டகாலமாக குற்றத்தடுப்பு பிரிவில் பணியாற்றிவரும் நிக்லஸ் இன்ஸ்பெக்டராக பதவி உயர்வு பெற்றார். ராஜேந்திரன், சுந்தர், முனியாண்டி, கிருஷ்ண மூர்த்தி ஆகியோர் சார்ஜனாக பதவி உயர்வு பெற்றனர். இந்த பதவி உயர்வுக்கான சின்னங் களை கெடா மாநில போலீஸ் தலைவர் டத்தோ அஸ்ரி யூசோப் பொறுத்தினார்.


காமராஜர் ஆட்சியை கொடுப்போம்.. திருப்பூரை திரும்பி பார்க்க வைத்த மோடி!

திருப்பூர்:

என்னுடைய பாஜக அரசு காமராஜர் கனவு கண்ட ஆட்சியை இந்தியாவில் வழங்கும் என்று பிரதமர் மோடி திருப்பூரில் பேசி இருக்கிறார்.இன்று பிரதமர் மோடி தமிழகம் வந்தார். திருப்பூரில் நடந்த பல்வேறு நலத்திட்டங்கள் தொடங்க விழாவில் கலந்து கொண்டு அடிக்கல் நாட்டினார்.அதன்பின் திருப்பூரில் நடந்த பாஜக பொதுக்கூட்டத்தில் அவர் பேசினார். இதில் லோக்சபா தேர்தலை முன்னிட்டு பல வாக்குறுதிகளை அவர் முன்வைத்தார்.

நம் நாட்டின் முன்னேற்றத்தை உலகமே பார்த்துக் கொண்டு இருக்கிறது.இந்த நாட்டில் கோடிக்கணக்கான மக்கள் வரி செலுத்திக் கொண்டு இருக்கி றார்கள். அதனால்தான் நாட்டின் வளர்ச்சி உறுதிப்படுத்தப்பட்டு இருக்கிறது.பல நாள் கோரிக்கையான வருமான வரிவிலக்கு கோரிக்கை மக்களுக்கு அளிக்கப்பட்டு இருக்கிறது

ரூ 5 லட்சம் வருட வருமானம் இருந்தால் யாருக்கும் வருமான வரி கிடையாது.மக்கள் காங்கிரஸ் கட்சியினரை புறக்கணித்தார்கள். காங்கிரஸ் கட்சி யினர் தொடர்ந்து புறக்கணிக்கப்படுவார்கள்.காங்கிரஸ் தன்னை ஆளப்பிறந்த கட்சியாக நினைத்துக் கொண்டு இருந்தது .

தற்போது காங்கிரஸ் ஆளும் காலம் முடிந்துவிட்டது. காங்கிரஸிடம் என்ன கேட்டாலும் அவர்களிடம் மோடி என்ற வார்த்தைதான் இருக்கும்.விவசாயம் குறித்து கேட்டால் மோடி என்பார்கள்.தொழிற்சாலை குறித்து கேட்டால் மோடி என்பார்கள். மோடியை வசைபாடுவதே அவர்களின் அரசியல் இருக்கிறது. காமராஜர் ஆட்சியை மக்களுக்கு பாஜக கொடுக்கும்.

நீங்கள் டெல்லியில் ஒரு ஆட்சியை அமர்த்தி உள்ளீர்கள். எங்கள் ஆட்சியில் ஊழல் இல்லை.இது போன்ற நல்ல ஆட்சியைத்தான் காமராஜர் விரும்பி னார். முன்பு ஒரு குடும்பம்தான் ஆட்சி நடத்தி வந்தது.தற்போது மக்கள் ஆட்சி நடந்து வருகிறது. மோடி ஒன்றும் செய்யவில்லை என்று அவர்கள் கூறுகி றார்கள், ஆனால் அனைத்தையும் செய்தது நாங்கள்தான், என்று மோடி குறிப்பிட்டுள்ளார்.


மான்செஸ்டர் தாக்குதல் கைது எண்ணிக்கை 11 ஆக உயர்வு

லண்டனர்: இங்கிலாந்தின் மான்செஸ்டர் நகரில் கடந்த திங்கட்கிழமை நடந்த இசை நிகழ்ச்சியில் மனித குண்டு வெடித்ததில் 22 பேர் பலியாயினர், 50க்கும் மேற்பட்டோர் காயம் அடைந்தனர். இந்த தாக்குதலில் ஐஎஸ் தீவிரவாதி சல்மான் அபேதி(22) என்ற இளைஞர் ஈடுபட்டது தெரியவந்தது. இவருடன் தொடர்பு வைத்திருந்ததாக சந்தேகப்படும் சிலர் மான்செஸ்டர் நகரில் கைது செய்யப்பட்டனர். அவர்களது வீடுகளில் மான்செஸ்டர் போலீசார் சோதனை நடத்தினர். சந்தேகத்தின் பேரில் ஒரு பெண்ணும் கைது செய்ய்பட்டு சில மணி நேர விசாரணைக்குப்பின் விடுவிக்கப்பட்டார். சல்மானின் தந்தை ரமதான் அபேதி, சகோதரர் ஹாசிம் ஆகியோர் லிபியாவில் கைது செய்யப்பட்டனர். ஐ.எஸ் அமைப்பில் உறுப்பினராக சல்மானும், நானும் இருந்தோம் என ஹாசிம் ஒப்புக் கொண்டார். மான்செஸ்டர் நகரில் குண்டுவெடிப்பு சம்பவம் அல் லது மிகப்பெரிய தாக்குதலை சல்மான் நடத்தப்போவதாக தான் ஏற்கனவே அறிந்திருந்ததாகவும் ஹாசிம் கூறியுள்ளான். இந்த குண்டு வெடிப்பு சம்பவம் தொடர்பாக கைது செய்யப்பட்டோர் எண்ணிக்கை 8 ஆக உயர்ந்துள்ளது. இந்நிலையில், மான்செஸ்டர் நகரின் டிராபோர்டு பகுதியில் உள்ள ஒரு கல்லூரி அருகே வெடிகுண்டு போன்ற மர்மப் பொருள் இருப்பதாக போலீசாருக்கு தகவல் தெரிவிக்கப்பட்டது. அங்கு ராணுவத்தின் வெடிகுண்டு செயல் இழக்கும் நிபுணர்கள் விரைந்து சென்று சோதனையில் ஈடுபட்டனர்.


காஜாங்,

டத்தோஸ்ரீ அன்வார் இப்ராஹிம் ஜூன் மாதம் சிறையில் இருந்து விடுதலை செய்யப்படுவார் என்று அவரின் துணைவியாரும் பிகேஆர்  தலைவருமான டத்தோஸ்ரீ டாக்டர் வான் அஜிசா வான் இஸ்மாயில் நேற்று கூறினார்.காஜாங்கில் பக்காத்தான் ஹராப்பான் மகளிர் பேரவையின் தொடக்க விழாவில் உரையாற்றிய அவர் இதை அறிவித்தார்.அன்வார் சிறைக்குச் சென்று நேற்று சனிக்கிழமையோடு 1,062 நாட் களாவதாகவும் அவர் குறிப்பிட்டார்.

அவர் உடலளவில் இங்கு இல்லாதபோதிலும் அவருடைய ஆன்மா நமது போராட்டத்திற்கு துணையாக இருந்து வருகிறது என்று அவர் கூறினார்.  2008 ஜூன் 26ஆம் தேதி புக்கிட் டாமன்சாராவில் உள்ள டேசா டாமன்சாரா ஆடம்பர அடுக்கு மாடி வீட்டில் முகமட் சைபுல் புகாரி அஸ்லான் (வயது 32) என்பவருடன் ஓரின உறவில் ஈடுபட்டதற்காக அன்வார் ஐந்தாண்டு சிறைத் தண்டனையை அனுபவித்து வருகிறார். பின்னர் செய்தியாளர்களிடம் பேசிய டாக்டர் வான் அஜிசா, பக்காத்தான் ஹராப்பான் தனது பிரதமர் வேட்பாளரை இன்னும் முடிவு செய்யவில்லை என்று கூறினார்.

Read More: Malaysia Nanban News Paper on 7.1.2018


நிம்மதியே உன் விலை என்ன?

( பி.எம். குணா) கோலசிலாங்கூர், தண்ணீர் கட்டணம் 36 வெள்ளியைக் கட்ட முடியவில்லை என்பதற்காக குடிநீர் விநியோகம் துண்டிக்கப்பட்டுவிட்டது. இந்த வறட்சி காலத்திலும் மழை நீரை நம்பியிருக்கும் நிலை. தந்தை இல்லை. வறுமையில் உழலும் ஓர் இந்திய குடும்பம். பேரக் குழந்தைகளுக்கு பிறப்புப்பத்திரம் உள்ளது. ஆனால் தந்தையின் பெயர் விடுபட்டுள்ளது. அடிப்படை வசதியின்றி வாழும் இந்த ஏழை குடும்பம் ஒவ் வொரு நாளும் துயரத்தை எதிர்நோக்கி வருகின்றது. 1 முதல் 9 வயதில் உள்ள குழந்தைகளுக்கு தரமான சாப்பாடு இல்லாததால் ஊட்டச்சத்து இழந்து காணப்படுகின்றனர். மாவுபால் வாங்குவதற்குக்கூட வழியின்றி காணப்படும் இந்த குடும்பத்திற்கு பல்வேறு வழிகளில் உதவ யாரும் முன்வருவார் களா ? பரம்பரை பரம்பரையாக நண்டு பிடிக்கும் தொழிலில் ஈடுபட்டு வந்த குடும்பங்கள் வயிற்றுப் பிழைப்பென நம்பியிருந்த அத்தொழில் தற்சமயம் கைகொடுக்கவில்லை. இங்கு நண்டு பிடிக்கும் தொழிலையே நம்பியிருந்த ஒரு குடும்பம், அண்மைக்காலமாக ஆமை பிடிக்கும் தொழிலில் ஈடுபட்டு வருவது போதுமான வரு மானம் கிடைக்காமல் வறு மையில் உழன்று வருவது மலே சிய நண்பனின் கவனத்திற்கு கொண்டு வரப்பட்டது. நண்டு பிடிக்கும் தொழிலை மலாய்க்காரர்களும், சீனர்களும் இந்த வட்டாரத்தில் ஆதிக்கம் செலுத்த தொடங்கியதால் பரம்பரை பரம்பரையாக அதில் ஈடுபட்டு வந்த இந்தியர்கள் வசதியற்ற நிலையில் அத் தொழிலை மற்ற இனங்களுடன் தொழில் போட்டியில் ஈடுபட வேண்டியுள்ளது. மேலும், கோல சிலாங்கூரில் நண்டு பிடிப்பதற்கு போர்ட் கிள்ளானிலிருந்து இந்தியக் குடும்பங்கள் வருவது தொழில் போட்டியை மேலும் கடுமை யாக்கியுள்ளது. வெளி நாட்டிலிருந்து நண்டு இறக்குமதி செய்வது இவர்களின் தொழிலை பாதித்துள்ளது. காண்டா நண்டுகள் அரிதாகி விட்டாலும் நண்டுகள் மவுசு சதுப்பு காடுகள் சூழ்ந்த இந்த வட்டாரத்தில் இன்னும் குறைய வில்லை. காண்டா நண்டு பிடிப் பதில் இந்தியர்களே கைத்தேர்ந்த வர்களாக விளங்கிய காலம் ஒன்று இருந்தது. ஆனால், நண்டு பிடிப் பவர்கள் தற்போது சீனர்களிடம் வேலை செய்ய வேண்டியுள்ளது. வாழ்க்கையில் இன்னும் பின் தங்கியுள்ள அக்குடும்பங்கள் நண்டு பிடிக்கும் தொழிலை கைவிட்டு விட்டன. இங்கு அசாம் ஜாவா அருகே ஜாலான் கிரெத் தாப்பி லாமாவில் மழை நீரை நம்பி காலத்தை கழித்துக் கொண்டிருக்கும் கன்னியம்மா சின்னப்பனின் (வயது 48) கதை மிகவும் துயரமானது. பரம்பரை பரம்பரையாக நண்டு பிடிக்கும் தொழிலையே நம்பியிருந்த 4 பிள்ளைகளைக் கொண்ட அக்குடும்பம் கழிப்பறையும், குளியளறையும் இல்லாத வீட்டில் காலம் தள்ளிக் கொண்டிருப்பது இன்னும் சோகமானது.


ஓ.பி.எஸ்.அண்ணே, காப்பாத்துங்கண்ணே.. கூவத்தூரிலிருந்து கதறும் அதிமுக எம்.எல்.ஏக்கள்!

கூவத்தூரில் அடைபட்டுள்ள பல எம்.எல்.ஏக்கள் தங்களைப் பார்க்க முதல்வர் ஓ.பன்னீர் செல்வம் வேகமாக வர வேண்டும் என்றும், தங்களை மீட்க வேண்டும் என்று கோரி கண்ணீர் மல்க கோரிக்கை விடுத்துள்ளதாக தகவல்கள் வெளியாகியுள்ளன. இதுகுறித்து நேற்று தனது செய்தியாளர் பேட்டியின்போது முதல்வரே கூட குறிப்பிட்டார். எம்.எல்.ஏக்கள் என்னுடன் பேசிக் கொண்டுதான் உள்ளனர் என்று அவர் கூறியிருந்தார். ஆனால் தற்போது அங்கு அடைபட்டுள்ள பலரும் முதல்வர் வந்து தங்களை மீட்க வேண்டும் என்று கதறி வருவதாக தகவல்கள் கூறுகின்றன. அங்கு அடைக்கப்பட்டுள்ள பலரும் தற்போது மாட்டிக் கொண்டு விட்டோமே என்று பயந்து பெரும் கவலையில் மூழ்கியுள்ளனராம். இங்கிருந்து எப்படியாவது மீண்டு வெளியேற வேண்டும் என்று துடித்துக்கொண்டுள்ளனராம். அந்த அளவுக்கு அங்கு பெரும் கஷ்டத்தை அனுபவித்து வருகிறார்களாம். அவர்களில் பலர் முதல்வருக்கு தகவல் அனுப்பியுள்ளனராம். எப்படியாவது எங்களை மீட்டுச் செல்லுங்கள். விரைவாக வாருங்கள். எவ்வளவு சீக்கிரம் வர முடியுமோ அவ்வளவு சீக்கிரம் வாருங்கள் என்று அவர்கள் கூறியுள்ளனராம்.முதல்வர் உடனடியாக கூவத்தூருக்கு வர வேண்டும். சிக்கித் தவிக்கும் எங்களை மீட்க வேண்டும் என்று இந்த எம்.எல்.ஏக்கள் முதல்வருக்கு கோரிக்கை விடுத்துள்ளனராம். எத்தனை பேர் இப்படிக் கோரிக்கை விடுத்துள்ளனர் என்ற விவரம் தெரியவில்லை. இவர்களின் கோரிக்கைகளை கேட்டுக் கொண்ட முதல்வர் இதை புறம் தள்ள விரும்பவில்லையாம். அங்கு சென்று அவர்களை மீட்கத் துடிக்கிறாராம். நேற்றே அவர் கூவத்தூர் போவார் என்ற எதிர்பார்ப்பும் இருந்தது. ஆனால் போகவில்லை.முதல்வர் அங்கே போக வேண்டாம். நிலைமை சரியில்லை என்று அவருக்கு வேண்டிய போலீஸ் அதிகாரிகள் அறிவுரை கூறி தடுத்து நிறுத்தியுள்ளனராம். நீங்க போகாதீங்க, தேவையில்லாத ரசாபாசம் உருவானால் அது உங்களுக்குத்தான் கெட்டப்பெயரை உருவாக்கும் என தடை போடுகிறதாம் போலீஸ் தரப்பு. மொத்தத்தில் சிக்கித் தவிக்கும் எம்.எல்.ஏக்களுக்கு எப்போது விடிவு காலம் என்று தெரியவில்லை.


விளம்பர வருவாயில் டோணியை முந்திய பி.வி.சிந்து

விளம்பர வருவாயை பொறுத்தளவில் இந்திய கிரிக்கெட் அணியின் முன்னாள் கேப்டன் டோணியை விடவும், பேட்மிண்டன் வீராங்கனை பி.வி.சிந்து முன்னிலை பெற்றுள்ளார். ஆண்கள் ஆதிக்கம் கொண்ட இந்திய விளையாட்டு துறையில், கிரிக்கெட்டை தாண்டி ஒரு துறையில், பெண்மணியாக இருந்து கொண்டு சிந்து இந்த சாதனையை படைத்துள்ளார். அண்மையில் நிறைவடைந்த ரியோ ஒலிம்பிக்கில் மகளிர் பிரிவு பேட்மிண்டனில் வெள்ளி பதக்கத்தை வென்ற பிறகு சிந்து மீதான மதிப்பு விளம் பரதாரர்கள் மத்தியில் எகிறியுள்ளது. தற்போது இந்திய விளையாட்டுத்துறை பிரபலங்களில் கோஹ்லி நாள் ஒன்றுக்கு சராசரியாக சுமார் ரூ.2 கோடி சம்பாதித்து வருகிறார். இந்த சாதனையின் மிக அருகாமைக்கு சென்றுள்ளார் சிந்து. 21 வயதாகும் சிந்து நாள் ஒன்றுக்கு சராசரியாக ரூ.1 முதல் 1.25 கோடி வரை சம்பாத்தியம் செய்கிறார். டோணி தனது உச்சபட்ச நிலையில் இருந்த போது பெற்றதைவிட இது அதிக ஊதியமாகும். ஒலிம்பிக்கில் சில்வர் மெடல் வாங்கும்வரை சிந்துவின் விளம்பர மார்க்கெட் ரேட், ரூ.15-25 லட்சமாக இருந்தது. ஆனால், வெள்ளி பதக்கம் பெற்றதுமே விளம்பர வருவாய் தாறுமாறாக உயர்ந்துவிட்டது. கடந்த 5 மாதங்களில் சிந்து ரூ.30 கோடி அளவுக்கு விளம்பர ஒப்பந்தங்களில் கையெழுத்திட்டுள்ளார். கிரிக்கெட் மற்றும் பாலிவுட் நடிகர், நடிகைகளே கோலோச்சிய விளம்பர துறையில் பெண்கள் பேட்மிண்டன் துறையிலிருந்து சிந்து புகழ் பெற்றுள்ளது கவனிக்கத்தக்க மாற்றமாக பார்க்கப்படுகிறது.


இந்தியர்களுக்கு சொந்தமாக வேண்டிய 101 ஏக்கர் நிலம்!

தனது உறுப்பினர்களுக்கு வீடு கட்டிக்கொடுப்பார் என்ற நல்ல நோக்கத்திற்காக தேசிய நில நிதி கூட்டுறவுச்சங்கம் அடிமட்ட விலையில் டத்தோஸ்ரீ சாமிவேலுவிற்கு விற்பனை செய்த சுங்கை சிப்புட் டோவன்பி தோட்டத்தின் 101 ஏக்கர் நிலம், எப்படி சீனர் ஒருவருக்கு சொந்தமான சரிக்காட் ரத்தோஸ் சஞ்சோங் சென்.பெர்ஹாட் நிறுவனத்திற்கு கைமாறியது என்பது குறித்து புலன் விசாரணை செய்யப்பட வேண்டும் என்று மலேசிய ஊழல் தடுப்பு ஆணையத்திடம் புகார் செய்யப்பட்டுள்ளது. டேவான்பி தோட்டத்தின் நடப்பு சந்தை நில மதிப்பு ஏக்கருக்கு வெ. 68 ஆயிரம் வெள்ளியாகும். சுங்கை சிப்புட்டை சேர்ந்த தேசிய நில நிதி கூட்டுறவுச் சங்க உறுப்பினர்களுக்காக வீடமைப்புத்திட்டத்தை உருவாக்கப் போவதாக கூறி, கடந்த 2005 ஆம் ஆண்டு அந்த கூட்டுறவுக்கழகத்திற்கு சொந்தமான டோவான்பி தோட்டத்திலிருந்து 101 ஏக்கர் நிலத்தை அப்போதைய மஇகா தேசியத் தலைவரும், சுங்கை சிப்புட் நாடாளுமன்ற உறுப்பினருமான டத்தோஸ்ரீ சாமிவேலு ஏக்கர் வெ.11,800 க்கு அடிமட்ட விலைக்கு வாங்கியுள்ளார். ஆனால், அந்த நிலம் சரிக்காட் ரத்தோஸ் சஞ்சோங் சென்.பெர்ஹாட் நிறுவனத்தின் (Syarikat Ratus Sanjung Sdn. Bhd) (No.Pendaftaran: 341300-D) கீழ் பதிவு செய்யப்பட்டுள்ளது. அந்த நிறுவனத்திற்கு யார் சொந்தக்காரர் என்று ஆராய்ந்து பார்த்த போது, எண்.52பி, பெர்சியாரான் கிரின் ஹில் ஈப்போ என்ற முகவரியில் உள்ள ஹூயின் பெங் ஃபாட் (Huen Peng Fatt) என்ற ஒரு சீனருக்கு சொந்தமானது என்பது தெரியவந்துள்ளது என்று ஊழல் தடுப்பு ஆணை யத்தில் செய்யப்பட்டுள்ள புகாரில் தெரிவிக்கப்பட்டுள்ளது. சுங்கை சிப்புட்டில் உள்ள தேசிய நில நிதி கூட்டுறவு சங்க உறுப்பினர்களின் வீடமைப்புத்திட்டத்திற்காக ஒரு நல்ல நோக்கத்தின் அடிப்படையில் அந்த கூட்டுறவுக்கழகம் அடிமட்ட விலைக்கு விற்பனை செய்யப்பட்ட டோவான்பி தோட்டத்தின் 101 ஏக்கர் நிலத்தை டத்தோஸ்ரீ சாமிவேலு எப்படி ஒரு சீன ருக்கு தாரை வார்த்து கொடுக்க முடியும். அதுவும் தேசிய நில நிதி கூட்டுறவுச்சங்கத்தின் விதியின்படி விவசாய நிலத்தை உறுப்பினர்கள் கொள்முதல் செய்வதாக இருந்தால் ஒரு உறுப்பினருக்கு ஒரு லாட் அல்லது ஒரு ஏக்கர் நிலம் மட்டுமே வழங்க முடியும் என்ற நியதி இருக்கும் போது, கூட்டுறவுக்கழகத்தில் உறுப்பினரே இல்லாத ஒரு சீன ருக்கு சொந்தமான நிறுவனத்திற்கு 101 ஏக்கர் நிலத்தை டத்தோஸ்ரீ சாமிவேலு எப்படி விற்பனை செய்துள்ளார் என்பது குறித்து ஊழல் தடுப்பு ஆணையம் விசாரணை செய்ய வேண்டும் என்று சுங்கை சிப்புட்டை சேர்ந்த லோகநாதன் த/பெ மாணிக்கம் தனது புகாரில் தெரிவித்துள்ளார். ஒரு வேளை அந்த சீனர் டத்தோஸ்ரீ சாமிவேலுவின் பினாமியாக இருந்தாலும்கூட, இந்திய கூட்டுறவுக்கழகத்திற்கு சொந்தமான நிலத்தை டத்தோஸ்ரீ சாமிவேலு எவ்வாறு ஒரு சீனரின் பெயரில் அந்த நிலத்தை வைத்திருக்க முடியும் என்பது குறித்தும் ஆராயப்பட வேண்டும் என்று அந்தப் புகாரில் கேட்டுக்கொள்ளப்பட்டுள்ளது. டத்தோஸ்ரீ சாமிவேலு தங்களுக்கு வீடு கட்டிக்கொடுப்பார் என்ற நம்பிக்கையில்சுங்கை சிப்புட்டை சேர்ந்த மக்கள் பெரிதும் எதிர்பார்ர்த்து காத்திருக்கும் வேளையில் கடந்த 11 ஆண்டு காலமாக அந்த வீடமைப்புத்திட்டம் உருவாவதற்காக ஒரு செங்கல்கூட நகர்த்தப்படாதது ஏன்? இன்னமும் செம்பனைத் தோட்டமாக இருக்கும் அந்த 101 ஏக்கர் நிலத்தில் அறுவடை செய்யப்படும் செம்பனை விற்பனைக்கு தேசிய நில நிதி கூட்டுறவுச்சங்கம் மாதம் 30 ஆயிரம் வெள்ளி முதல் 40 ஆயிரம் வெள்ளி வருமானத்தை அந்த சீனருக்கு சொந்தமான Syarikat Ratus Sanjung Sdn. Bhd நிறுவனத்திற்கு வழங்கி வருகிறது. இந்தியர்களுக்காக குறைந்த விலையில் விற்பனை செய்யப்பட்ட நிலம் எப்படி சீனருக்கு கைமாறியது? இந்த 101 ஏக்கர் நில விற்பனையில் நடந்துள்ள முறைகேடு குறித்து இதுவரையில் தேசிய நில நிதி கூட்டுறவுச்சங்கத்திற்கு தெரியாது. அந்த Syarikat Ratus Sanjung Sdn. Bhd நிறுவனத்தின் முகவரி 12/B Jalan Pari Garden Ipoh என்பதாகும். அதாவது No. 7, Jalan Pari Garden Ipoh என்ற முகவரியில் உள்ள டத்தோஸ்ரீ சாமிவேலு வீட்டிற்கு அருகில் உள்ள முகவரியாகும். சுங்கை சிப்புட் மக்களுக்காக கொடுக்கப்பட்ட நிலத்தை ஒரு சீனர் எப்படி சொந்தம் கொண்டாடுகிறார் என்பது குறித்து ஊழல் தடுப்பு ஆணையம் ஆராய வேண்டும் என்று தனது புகாரில் லோகநாதன் த/பெ மாணிக்கம் கேட்டுக்கொண்டுள்ளார்.


பாஜகவுக்கு எதிராக மாநில கட்சிகள் ஒருங்கிணைப்பு: மமதாவுக்கு ஸ்டாலின் ஆதரவு

சென்னை: பாரதிய ஜனதா கட்சியின் ஜனநாயக விரோத ஆட்சிக்கு எதிராக மாநில கட்சிகளை ஒருங்கிணைக்கும் மேற்கு வங்க முதல்வரும் திரிணாமுல் காங்கிரஸ் தலைவருமான மமதா பானர்ஜியின் முயற்சிக்கு திமுக ஆதரவு அளிக்கும் என அக்கட்சியின் செயல் தலைவர் ஸ்டாலின் தெரிவித்துள்ளார். பாஜகவுக்கு எதிராக தேசிய அளவில் மாநில கட்சிக்களை ஒருங்கிணைக்கும் முயற்சிகள் தொடருகின்றன. இதில் மேற்கு வங்க முதல்வர் மமதா பானர்ஜி தீவிரம் காட்டி வருகிறார்.

திமுகவைப் பொறுத்தவரையில் மாநில கட்சிகள் ஒற்றுமை, வலிமையான கூட்டாட்சிக்கு ஆதரவானது. பாஜகவின் ஜனநாயக விரோத, எதேச்சதிகார ஆட்சிக்கு எதிராக மாநில கட்சிகளை ஒருங்கிணைக்கும் மமதா பானர்ஜியின் முயற்சிக்கு திமுக ஆதரவு அளிக்கும். இவ்வாறு ஸ்டாலின் பதிவிட்டுள்ளார்.


தெலுக் இந்தான் கோவிலில் கர்ப்பால் சிங்கின் உருவச் சிலை.

ஜார்ஜ்டவுன் பேரா, தெலுக் இந்தானில் உள்ள தனது வளாகத்தில் காலஞ்சென்ற நாடாளுமன்ற உறுப்பினரும் வழக்கறிஞருமான கர்ப்பால் சிங்கின் உருவத்தைப் போன்றிருக்கும் ஒரு சிலையை தாவோயிசத் கோவில் காட்சிக்கு வைத்திருப்பதை கண்டு அவரின் குடும்ப உறுப்பினர்கள் ஆச்சரியத்தில் மூழ்கினர். எனினும், அந்த சிலையை என்ன செய்வது என்பது குறித்து தாங்கள் இன்னும் எந்தவொரு முடிவும் எடுக்கவில்லை என்று கர்ப்பாலின் புதல்வர் ராம்கர்ப் பால் கூறினார்.எந்தவொரு சமயத்தையும் அவமதிக்க நாங்கள் எண்ணவில்லை என்று புக்கிட் குளுகோர் நாடாளுமன்ற உறுப்பினருமான ராம்கர்ப்பால் கூறினார். அந்த சிலையின் புகைப்படங் கள் சமூக ஊடகங்களில் கடந்த வியாழக்கிழமை பரவியபோது இந்த விவகாரம் தன் குடும்பத்தினருக்கு தெரிய வந்ததாக அவர் கூறினார்.சிலையைப் பற்றிய செய்தி சீன மொழி பத்திரிகைகளில் பரவலாக பிரசுரிக்கப்பட்டது. தெலுக் இந்தானில் உள்ள தொக்கோங் டா போ கோங் கோவிலின் பராமரிப்பாளர் கோ சங் ஹுவாட் இந்த சிலையைப் பற்றி குறிப்பிடுகையில், சீனாவில் இருந்து கொண்டு வரப்பட்ட கற்பூர மரத்தைக் கொண்டு அந்த சிலை உருவாக்கப்பட்டதாக கூறினார். ஜசெக முன்னாள் தலைவரான கர்ப்பால், 2014ஏப்ரல் 17ஆம் தேதி ஒரு சாலை விபத்தில் உயிரிழந்தார். அப்போது அவர் புக்கிட் குளுகோர் நாடாளுமன்ற உறுப்பினராகவும் பதவி வகித்தார்.


பயங்கரவாத நடவடிக்கையை மேற்கொள்ளவிருந்த 7 பேர் அதிரடி கைது!

பயங்கரவாத கும்பல் நடவடிக்கையில் ஈடுபட்டதாக சந்தேகிக்கப்பட்ட ஏழு ஆடவர்கள் கைது செய்யப்பட் டுள்ளனர்.பிப்ரவரி 21லிருந்து 26ஆம் தேதிவரையில் சிலாங்கூர் சுற்றுப்புறம், கோலாலம்பூர் ஆகிய பகுதிகளில் மேற்கொண்ட நட வடிக்கையின்போது இவர்கள் கைதாகினர். கைதாகிய சந்தேக பேர்வழிகள் 28க்கும் 41 வயதிற்கும் இடைப்பட்டவர்கள். தடுத்து வைக்கப்பட்டவர்களில் ஒருவர் உள்நாட்டு பிரஜை. ஒருவர் இந்தோனேசியர். இன்னொருவர் கிழக்காசிய பிரஜை. மற்ற நால்வர் ஏமன் நாட்டு பிரஜைகள். டாய்ஸ் பயங்கரவாத நடவடிக்கையில் ஈடுபட்டதாக நம்பப்படும் உள்நாட்டவர் ஒருவர், இந்தோனேசிய பிரஜை ஒருவர் கடந்த பிப்ரவரி 21இல் கெப்போங்கில் கைதாகியதாக தேசிய போலீஸ் படைத் தலைவர் டான் ஸ்ரீ காலிட் அபு பக்கார் தெரிவித் தார். கிழக்காசியாவைச் சேர்ந்த பிரஜையான மூன்றாவது சந்தேகப்பேர்வழி கடந்த பிப்ரவரி 23இல் பெட்டாலிங் ஜெயாவில் கைது செய்யப்பட்டார். ஏமன் நாட்டு பிரஜையான நான்கு சந்தேகப் பேர்வழிகள் கடந்த பிப்ரவரி 26இல் செர்டாங் கிலும் சைபர் ஜெயாவிலும் கைது செய்யப்பட்டனர். ஏமன் நாட்டு புரட்சிக் கும்பலைச் சேர்ந்த வர்கள் இவர்கள் என்று சந்தேகிக்கப்படுகின்றனர் என்று டான்ஸ்ரீ காலிட் அபு பக்கார் தெரிவித்தார்.


ஆசிய பனிச்சறுக்குப் போட்டியில் 3 தங்கம் வென்று ஸ்ரீ அபிராமி சாதனை.

(ஆறுமுகம் பெருமாள் ) சிப்பாங்,

சீனாவிலுள்ள சென் ஷென் அனைத்துலக பனிச்சறுக்கு மையத்தில் நடைபெற்ற, ஒன்று முதல் 7 வயதுக்கு உட்பட்டவர்களுக்கான ஆசிய பனிச்சறுக்குப் போட்டியில் கலந்து கொண்டு அபார திறமையை வெளிப்படுத்திய சிப்பாங், தஞ்சோங் சிப்பாட்டைச் சேர்ந்த சிறுமி ஸ்ரீ அபிராமி சந்திரன் இப்போட்டியில் மொத்தம் மூன்று தங்கங்களை வென்று மலேசியாவிற்கு பெருமை சேர்த்துள்ளார்.

Read More: Malasyia Nanban Tamil Daily on 3.12.2018


தேவமணி-மோகனா குடுமிச் சண்டை!

பொதுத்தேர்தல் நெருங்கி வருவதற்கான அறிகுறியாக மக்கள் சந்திப்பில் அரசியல் கட்சிகள் பரபரப்பாகியுள்ள வேளையில், தேசிய முன்னணி உறுப்பு கட்சிகளில் ஒன்றான ம.இ.கா. வில் தொகுதிகள் போராட்டமும் தொடங்கி விட்டது. குறிப்பாக, பகாங் மாநிலத்தில் உள்ள கேமரன் மலை நாடாளுமன்றத் தொகுதியில் மும்முனை போராட்டம் நிலவுவது அங்குள்ள வாக்காளர்களே குழம்பிப்போகும் அளவிற்கு உள்ளது. அந்த தொகுதி யாருக்கு என்பதில் கட்சியின் துணைத் தலைவர் டத்தோஸ்ரீ எஸ்.கே.தேவமணிக்கும், மகளிர் தலைவி டத்தோ மோகனா முனியாண்டிக்கும் இடையே ‘குடுமிச் சண்டை’ உச்சக்கட்டத்தை எட்டியுள்ளது. அது மட்டுமின்றி, தேசிய முன்னணியின் மற்றொரு உறுப்புக் கட்சியின் தலைவரும் அங்கு தனது தேர்தல் பிரச்சாரத்தை தொடங்கியிருப்பது தங்களை குழப்புவதாக உள்ளது என அங்குள்ள வாக்காளர்கள் கூறுகின்றனர். மோகனா முனியாண்டி தனது மகளிர் படையோடு அங்கு களமிறங்கி, மக்களை சந்திப்பதிலும் உதவிகளை செய்வதிலும் மும்முரம் காட்டி வருகிறார். சில மாதங்களாகவே இது நிகழ்ந்து வருகிறது. இங்கு அவர் புரியும் சேவைகள் தொடர்பான நிழற்படங்களும், தகவல்களும் அவரின் முகநூல் பக்கத்தில் அடிக்கடி பதிவேற்றம் செய்யப்பட்டு வருகிறது. கேமரன் மலையில் மோகனா முகாமிட்டிருப்பதற்கு கட்சியின் தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் அனுமதி அல்லது ஒப்புதல் வழங்கியிருக்கிறாரா? அல்லது பிரதமர் டத்தோஸ்ரீ நஜீப் துன் ரசாக் இத்தொகுதி ம.இ.கா.வுக்கு தான் என்பதை உறுதி செய்துள்ளாரா? தங்களுக்கு தெரிந்த வரை அப்படி ஏதும் இல்லை என்று கட்சியின் மேல்மட்ட வட்டாரங்கள் கூறுகின்றன. அத்தொகுதி தனக்குத்தான் என்ற ஒரு முடிவில் மோகனா கேமரன் மலையில் முகாமிட்டிருப்பதாக கூறப்படுகிறது. இது குறித்து டாக்டர் சுப்பிரமணியம் எதுவும் வாய் திறக்காமல் இருக்கின்றார். அதேசமயம், டத்தோஸ்ரீ தேவமணியும் இத்தொகுதியில் போட்டியிடுவதில் முனைப்புக் காட்டுவதாக அவ் வட்டாரங்கள் மலேசிய நண்பனிடம் தெரிவித்தன. அந்நாடாளுமன்றத் தொகுதியில் தற்போது கட்சியின் முன்னாள் தேசியத் தலைவர் டத்தோஸ்ரீ ஜி.பழனிவேல் பிரதிநிதியாக இருக்கின்றார். எனினும், கட்சியில் அவர் இடம்பெறவில்லை என்பதால் கேமரன் மலை தொகுதி சுயேச்சை தொகுதியாக அறிவிக்கப்பட்டுள்ளது. பழனிவேல் சுயேச்சை வேட்பாளராக அங்கு மீண்டும் போட்டியிடுவார் என்று அவருக்கு நெருக்கமான வட்டாரங்கள் கோடி காட்டியுள்ள போதிலும், அங் குள்ள அம்னோவிற்கும், மாநில மந்திரி புசார் டத்தோஸ்ரீ ஹாஜி அட்னான் யாக்கூப்பிற்கும் இதில் உடன்பாடு கிடையாது என்று தெரிய வருகிறது. பழனி வேல் அங்கு மீண்டும் போட்டியிடுவதற்கு ஆதரவு கிடைக்காது என்றே பொதுவாக சொல்லப்படுகிறது. கேமரன் மலை நாடாளுமன்றத் தொகுதி கடந்த 2003-ஆம் ஆண்டில் உருவாக்கப்பட்டது. இதில் முதல் முறையாக தேர்தல் 2004-ஆம் ஆண்டில் நடை பெற்றது. அப்போது தேசிய முன்னணி வேட்பாளராக தேவமணி ம.இ.கா. சார்பில் நிறுத்தப்பட்டார். அவரை எதிர்த்து ஜ.செ.க.வின் அப்பளசாமி போட்டி யிட்டார். இக்கால கட்டத்தில் இங்கு பதிவான வாக்காளர்களின் எண்ணிக்கை 23,061 ஆகும். எனினும், 15,202 பேர் மட்டுமே வாக்களித்தனர். தேவமணி மொத்தம் 10,226 வாக்குகள் பெற்று 6,260 பெரும்பாண்மையில் வெற்றி பெற்றார். அவரை எதிர்த்துப் போட்டியிட்ட அப்பளசாமிக்கு 3,966 வாக்குகள் மட்டுமே கிடைத்தன. இது 2004-ஆம் ஆண்டின் நிலவரம். அடுத்து, 2008-ஆம் ஆண்டிலும் தேவமணியே அங்கு மீண்டும் போட்டியிட்டார். மொத்த வாக்காளர் எண்ணிக்கை 23,461 என்றாலும், 16,456 பேர் மட் டுமே வாக்களித்தனர். மொத்தம் 9,164 வாக்குகள் பெற்று 3,117 பெரும்பாண்மையில் தேவமணி தொகுதியை தக்க வைத்துக்கொண்டார். அவரை எதிர்த் துப் போட்டியிட்ட அப்பளசாமிக்கு 6,047 வாக்குகள் கிடைத்தன. 2013-ஆம் ஆண்டு பொதுத்தேர்தலில் தேவமணி, வழக்கமாக கட்சியின் தேசியத் தலைவர் போட்டியிடும் சுங்கை சிப்புட் தொகுதிக்கு மாற்றப்பட்டார். கட்சியின் அப்போதைய தேசியத் தலைவரான டத்தோஸ்ரீ ஜி.பழனிவேல் கேமரன் மலை தொகுதியில் வேட்பாளராக நின்றார். முடிவில், தேவமணி சுங்கை சிப்புட்டில் தோற்றுப் போனார். பழனிவேல் கேமரன் மலையில் வெற்றி பெற்றார். எனினும், மிகக்குறைவாக 462 வாக்குகள் பெரும்பாண்மையில் மட்டுமே பழனிவேலால் இங்கு வெற்றி பெற முடிந்தது. அவருக்கு 10,506 வாக்குகளும், அவரை எதிர்த்துப் போட்டியிட்ட ஜ.செ.க.வின் மனோகரன் மாரிமுத்துக்கு 10,044 வாக்குகளும் கிடைத்தன. மொத்தம் 27,980 வாக்காளர்கள் அப்போது இங்கு பதிவாகியிருந்த போதும், 22,754 பேர் மட்டுமே வாக்களித்தனர். இம்முறை ம.இ.கா.வுக்கு கேமரன் மலை பாதுகாப்பான ‘சீட்’தானா என்ற கேள்வியும் எழுந்துள்ளது. அங்குள்ள வாக்காளர்கள் ஒரு மாற்றத்தை விரும்பு வதாகவும் அம்னோ வட்டாரங்களும் இதையே வலியுறுத்துவதாகவும் வட்டாரங்கள் கூறுகின்றன. ஆகவே, இந்த முறை கேமரன் மலை தொகுதி ம.இ.கா.வுக்கு கொடுக்கப்படும் என்பதில் எந்த உத்திரவாதமும் இல்லை என்று அவை தெரிவித்தன. கேமரன் மலை தொகுதி தேவமணிக்கா, மோகனாவுக்கா அல்லது அது அம்னோவுக்கு கைமாறுமா என்பது வெகு விரைவில் தெரிந்து விடும்.


வங்காளதேசத்தில் நிலச்சரிவுக்கு பலி எண்ணிக்கை 137 ஆக உயர்வு

டாக்கா வங்காளதேசத்தில் கனமழையால் நிலச்சரிவு ஏற்பட்டுள்ளது. இந்த நிலச்சரிவில் சிக்கி பலியானோரின் எண்ணிக்கை 137 ஆக அதிகரித்துள்ளது. வங்கக்கடலில் குறைந்த காற்றழுத்த தாழ்வு மண்டலம் உருவானது. இதன் காரணமாக வங்காளதேசத்தில் நேற்று முன்தினம் பேய் மழை பெய்தது. இடைவிடாது பெய்த மழையால் தலைநகர் டாக்கா, சிட்டகாங், பந்தர்பன், ரங்கமாட்டி போன்ற நகரங்களில் சாலைகளில் வெள்ளப்பெருக்கு ஏற்பட் டுள்ளது.தொடர் மழை, சூறாவளி காற்று காரணமாக பல இடங் களில் தகவல் தொடர்பு, மின்சாரம் துண்டிக்கப்பட்டுள்ளது. போக்குவரத்தும் முடங்கியது. நேற்றும் பரவலாக வங்காள தேசம் முழுவதும் மழை பெய்து கொண்டிருந்தது. இந்த நிலையில் ரங்கமாட்டி சதார், சிட்டகாங், சந்த்னைஷ், பந்தர்பன் என பல இடங்களில் நிலச்சரிவு ஏற்பட்டது. குடியிருப்புகள் மண்ணோடு மண்ணாக புதைந்தன.இடிபாடுகளில் சிக்கியோரை மீட்பதற்கு அரசு துரித கதியில் நடவடிக்கை எடுத்தது. ஆனாலும் தொடர் மழையால் அந்தப் பணியில் தொய்வு ஏற்பட்டது. இந்த நிலையில், பலி எண்ணிக்கை 137 ஆக அதிகரித்துள்ளது. அபாயமான பகுதிகளில் வசித்த 4 ஆயிரம் பேர் பாதுகாப்பான இடத்திற்கு அழைத்துச் செல்லப் பட்டு இருப்பதாக அங்குள்ள அதிகாரிகள் தெரிவித்தனர்.